87 மில்லியன் பயனாளர்களின் தனிப்பட்ட தகவல்கள் பகிரப்பட்டு உள்ளது

வாஷிங்டன்,

அமெரிக்காவில் 2016ம் ஆண்டு நடந்த அதிபர் தேர்தலுக்கான பிரசாரத்தில் டொனால்டு டிரம்பிற்காக, இங்கிலாந்து நாட்டை சேர்ந்த கேம்பிரிட்ஜ் அனாலிட்டிகா என்ற நிறுவனம் பேஸ்புக் நிறுவனத்தின் 5 கோடி வாடிக்கையாளர்களின் தகவல்களை திரட்டி, தவறாக பயன்படுத்தியது என குற்றச்சாட்டு எழுந்துள்ளது. இதனால் பேஸ்புக் நிறுவனத்திற்கு எதிராக சர்வதேச அளவில் விமர்சனம் எழுந்தது.

இதை ‘பேஸ்புக்’ நிறுவனர் ஜூக்கர்பெர்க் ஒப்புக்கொண்டு மன்னிப்பு கேட்டதுடன், இனி இப்படி நடக்காமல் பார்த்துக்கொள்வோம் என உறுதி அளித்தார். இந்திய அரசியலிலும் இப்பிரச்சனை புயலை ஏற்படுத்தியது. சர்வதேச அளவில் பேஸ்புக் நிறுவனத்துக்கு இந்த விவகாரம் கடும் நெருக்கடியை ஏற்ப டுத்தியது. தகவல்கள் திருட்டு தொடர்பாக  விசாரணை நடத்த அமெரிக்க பாராளுமன்றத்தின் மூத்த உறுப்பினர்களை உள்ளடக்கிய குழு அமைக்க ப்பட்டுள்ளது. இந்த குழு முன் வரும் 11-ம் தேதி பேஸ்புக் தலைமை செயல் இயக்குனர் மார்க் ஜுக்கர்பக் ஆஜராகி வாக்குமூலம் அளிக்கிறார்.

இந்நிலையில், அமெரிக்காவில் உள்ள 87 மில்லியன் (சுமார் 8 கோடியே 70 லட்சம்) பேரின் தகவல்கள் இங்கிலாந்து நிறுவனத்திடம் பகிரப்பட்டுள்ளது என பேஸ்புக் நிறுவனம் ஒப்புக் கொண்டுள்ளது.

இதுதொடர்பாக பேஸ்புக் நிறுவனத்தின் மூத்த தொழிற்பிரிவு அதிகாரி மைக் ஷ்ரோப்பெர் கூறுகையில், இதுவரை மொத்தமாக 87 மில்லியன் மக்களின் தகவல்கள் முறையற்ற வகையில் பகிரப்பட்டு இருக்க கூடும். இதில் பெரும்பாலும் அமெரிக்க மக்களுடையது. கேம்பிரிட்ஜ் அனாலிடிகா நிறுவனத்துக்கு தான் இந்த தகவல்கள் பகிரப்பட்டுள்ளன. பயனாளர்களின் தனிப்பட்ட தகவல்களை பாதுகாக்க சில நடவடிக்கைகளை பேஸ்புக் மேற்கொண்டு உள்ளது கேம்ப்ரிட்ஜ் அனலடிகா நிறுவனம் திரட்டிய தகவல்களில் 70.8 மில்லியன் (81 சதவீதம்) அமெரிக்க நாட்டவர்களின் பேஸ்புக் கணக்குகள் ஆகும்” என்றார்.

இங்கிலாந்து நாட்டைச்சேர்ந்த 1.1 மில்லியன் பயனாளர்களின் தகவல்கள் பகிரப்பட்டு இருப்பதாக பேஸ்புக் நிறுவனம் தெரிவித்து உள்ளது. இந்த பட்டி யலில் இந்தியா 7 -வது இடத்தில் உள்ளது. சுமார் 562,455 இந்திய பேஸ்புக் பயனாளர்களின் தனிப்பட்ட தகவல்கள் பகிரப்பட்டு உள்ளதாக தெரி விக்கப்பட்டுள்ளது.

ஏற்கனவே, 50 மில்லியன் பயனாளர்களின் தகவல்கள் திருடப்பட்டதாக கூறப்பட்டு வந்த நிலையில், தற்போது பேஸ்புக் நிறுவனம் வெளியிட்டுள்ள அறிக்கை அந்த எண்ணிக்கையை தாண்டும் வகையில் அமைந்துள்ளது பேஸ்புக் பயன்படுத்துபவர்கள் மத்தியில் அதிர்ச்சியை ஏற்படுத்தியுள்ளது.


5 மாதங்களில் 3ஆவது முறையாக நஜீப் கைது.

கோலாலம்பூர்,

முன்னாள் பிரதமர் டத்தோ ஸ்ரீ நஜீப் துன் ரசாக், இவ்வாண்டு மட்டும் ஐந்து மாதங்களில் மூன்றாவது முறையாக நேற்று கைது செய்யப்பட்டார். 1எம்.டி.பி-யின் தணிக்கை செய்யப்பட்ட கணக்கறிக்கையில் மாற்றங்களைச் செய்த குற்றத்திற்காக நேற்று காலை 11.00 மணிக்கு மலேசிய ஊழல் தடுப்பு ஆணையத்தால் (எம். ஏ.சி.சி.) கைது செய்யப்பட்டார்.எம்.ஏ.சி.சி. விசாரணைக்காக அவர் அதன் தலைமையகத்திற்கு நேற்று காலை 10.42 மணிக்கு வந்தடைந்தார்.

Read More: Malaysia Nanban Tamil Daily on 11.12.2018


அதிமுக பொதுச் செயலாளராகிறார் ஓபிஎஸ்.

சென்னை, அ.தி.மு.க பொதுச் செயலாளர் பதவியை ஓ.பன்னீர்செல்வத்துக்கு வழங்க, முதல்வர் எடப்பாடி பழனிச்சாமி தரப்பிலிருந்து கிரீன் சிக்னல் கொடுக்கப் பட்டுள்ளது. டி.டி.வி. தினகரனால் கிளம்பிய புயல், முதல்வர் எடப்பாடி பழனிச்சாமியையும் முன்னாள் முதல்வர் ஓ.பன்னீர்செல்வத்தையும் ஒன்றி ணைக்க வைத்துவிட்டதாக, உள்விவர வட்டாரங்கள் தெரிவித்தன. இதுகுறித்து ஓ.பன்னீர்செல்வம் ஆதரவாளர்கள் கூறுகையில், "சசிகலா குடும்பத்தினரின் கட்டுப்பாட்டில் அ.தி.மு.க. இருக்கக்கூடாது என்பதை வலி யுறுத்தி, தர்மயுத்தத்தில் ஈடுபட்டுவருகிறோம். சசிகலா, டி.டி.வி.தினகரன் ஆகியோரை கட்சியிலிருந்து விலக்க, முதல்வர் எடப்பாடி பழனிச்சாமி மற்றும் அமைச்சர்கள் முடிவு செய்திருந்தனர். இரண்டு அணிகளும் ஒன்றிணைய நடத்தப்பட்ட பேச்சுவார்த்தையில், சுமுகத் தீர்வு ஏற்படாதவாறு சிலர் தடுத்தனர். தினகரன், கட்சி அலுவலகத்துக்கு வருவது தொடர்பாக முதல்வர் எடப்பாடி பழனிச்சாமியும், ஓ.பன்னீர்செல்வம் அணியினரும் தீவிர ஆலோசனையில் ஈடுபட்டோம். முதல்வர் எடப்பாடி பழனிச்சாமி தரப்பிலிருந்து ஓ.பன்னீர்செல்வத்துக்கு பொதுச் செயலாளர் பதவியை வழங்க சம்மதம் தெரிவித்து, அது தொடர்பாக எங்களுடன் பேச்சுவார்த்தை நடத்தினர். ஆனால்,அதுதொடர்பாக இறுதி முடிவு எடுக்கப்படவில்லை. இன்று அல்லது நாளைக்குள் நல்ல செய்தி ஒன்று கட்சித் தலைமையிலிருந்து வெளிவரும்" என்றனர்.


திருநாள்


மெல்லிய ஓடு கொண்ட அபூர்வ இன பெண் ஆமை இறந்தது

பெய்ஜிங்,

உலகிலேயே மிகவும் மெல்லிய ஓடு கொண்ட  யாங்ட்ஷி என்று அழைக்கப்படும் அபூர்வ இன பெண் ஆமை வயது மூப்பு காரணமாக உயிரிழந்தது. யாங்ட்ஷி என்று அழைக்கப்படும் ஆமைகள் தான் உலகிலேயே மிகவும் மெல்லிய ஓடு கொண்ட ஆமைகளாக அறியப்படுகின்றன. வரைமுறையற்ற வேட்டை, நீர் மாசுபாடு போன்ற காரணங்களால் இந்த வகை ஆமைகள் பேரழிவைச் சந்தித்தன.

இந்த அபூர்வ இனத்தை சேர்ந்த கடைசி 4 ஆமைகளில் 2 ஆமைகள் சீனாவில் உள்ள ஷூஷோ உயிரியல் பூங்காவில் பாதுகாக்கப்பட்டு வந்தன. இவற்றில் ஒன்று ஆண் ஆமை, மற்றொன்று பெண் ஆமை ஆகும். மற்ற 2 ஆமைகளும் வியட்நாமில் உள்ளன.இந்த நிலையில், சீனாவின் ஷூஷோ உயிரியல் பூங்காவில் இருந்த 90 வயதான பெண் ஆமை வயது மூப்பு காரணமாக கடந்த சனிக்கிழமை உயிரிழந்தது.

யாங்ட்ஷி இனத்தின் கடைசி பெண் ஆமையும் இறந்துவிட்டதால், இனப்பெருக்கம் அடைய முடியாத நிலையில் அந்த ஆமை இனம் அழிவின் விளிம்புக்கு தள்ளப்பட்டுள்ளது குறிப்பிடத்தக்கது.


அம்மா தாயே போதும் நிறுத்து!

ரஜனி, கமலின் ஜோடியாக மிகவும் ஃபேமஸ் ஆன நடிகையாக வலம் வந்தவர் தான் ஸ்ரீ தேவி. இவர் தமிழில் நடித்து முடித்துவிட்டு ஹிந்திக்கு தாவினார். போனவர் திரும்புவாரா என்று பார்த்தால் அங்கேயே இயக்குனரை காதலித்து கைப்பிடித்து கல்யாண வாழ்க்கையை தொடங்கியுள்ளார்.இரண்டு குழந்தைகளை தத்தெடுத்து வளர்த்ததோடு அவருக்கும் ஜானவி, குஷி என இருபிள்ளைகள் உள்ளனர். மகள் ஜானவி இப்போவே படு சுட்டியாம். தன் நண்பர்களோடு சுற்றுவது புகைப்படங்கள் எடுப்பது என தீவிர செல்ஃபி மோகமாம். நண்பர்களோடு கும்மாளம் போட்ட சில போட்டோக்கள் வெளியாகி அம்மா ஸ்ரீ தேவியை அதிர்ச்சியாக்கியது. பொறுமையாக சொல்லியும் கேட்டகாததால் இப்போது பொங்கி விட்டாராம் ஸ்ரீ தேவி. மகளுக்கு இனி வலைதளங்களில் போட்டோவே போடக்கூடாது என கண்டிசன் போட்டுள்ளாராம்.


சட்டத்துறை தலைவராக டோமி தோமட் தேர்வு

கோலாலம்பூர்,

நாட்டின் அடுத்த சட்டத்துறை தலைவராக, மூத்த வழக்கறிஞரான டோமி தோமஸை நியமனம் செய்வதில் மாட்சிமை தங்கிய பேரர சருக்கு உடன்பாடு இல்லை என்றாலும் அவரைத் தவிர வேறொருவரின் பெயரை அரசாங்கம் சமர்ப்பிக்கப் போவதில்லை என்று பிரதமர் துன் மகாதீர் முகமட் திட்டவட்ட மாகக் கூறியுள்ளார். தோமஸின் பெயரை முன்மொழிந்த விஷயத்தில் நாட்டின் சட்டவிதிகளுக்கு உட்பட்டு தாங்கள் செயல்பட்டிருப்பதாக அவர் சுட்டி க்காட்டினார்.

நாட்டின் அரசியலமைப்புச் சட்டத்தின் கீழ், பிரதமரின் ஆலோசனையின் பேரில் சட்டத்துறை தலைவரின் நியமனத்தை மாட்சிமை தங்கிய பேரரசர் ஏற்று செயல்பட வேண்டும். அந்தக் கொள்கையின் அடிப்படையில்தான் நாங்கள் செயல்பட்டிருக்கிறோம்.

Read More: Malaysia Nanban Tamil Daily on 4.6.2018


மெலேனியா டிரம்பை அசிங்கப்படுத்திய நடிகை

மெலேனியா டிரம்ப் ஒரு Hooker (Prostitute) என ஒரு பத்திரிக்கையாளர் தன்னிடம் கூறியதாக பிரபல அமெரிக்க நடிகை கூறியது பரபரப்பை ஏற்ப்படுத்தியுள்ளது. அமெரிக்க ஜனாதிபதி டொனால்டு டிரம்பின் மனைவி மெலேனியா, அமெரிக்காவின் முதல் பெண் என்ற பெருமையுடன் வலம் வருகிறார்.இந்நிலையில் பிரபல அமெரிக்க நடிகை Emily Ratajkowski தனது டுவிட்டர் பக்கத்தில், The New York Times பத்திரிக்கையாளர் ஒருவர் மெலேனியா ஒரு Hooker என தன்னிடம் கூறியதாக தெரிவித்துள்ளார். இதுகுறித்து The New York Timesன் முக்கிய பொறுப்பாளர் Eileen Murphy என்னும் பெண் கூறுகையில், இது ஆதாரமற்ற வதந்தியாகும், இது முற்றிலும் பொருத்தமற்றது என கூறியுள்ளார்.அந்த பத்திரிக்கையாளர் பெயர் வெளியில் தெரியாத நிலையில், அவர் வாஷிங்டன் பற்றியோ அரசியல் பற்றியோ பத்திரிக்கையில் எழுதாதவர் என Murphy கூறியுள்ளார். இந்த விடயத்தை பற்றி மெலேனியா மறைமுகமாக தனது டுவிட்டர் பக்கத்தில், உலகில் மற்ற பெண்களுக்கு ஆதரவாக பேசும் பெண்களுக்கு பாராட்டுக்கள் என நடிகை Emilyக்கு Tag செய்து கூறியுள்ளார்.


பத்மாவதி விமர்சனம்

இனிக்கும் வரலாறு எல்லோருக்கும் கிட்டுவதில்லை. வரலாற்று உண்மைகள் கசப்பாகத்தான்

இருக்கும். டில்லி சாம்ராஜ்யத்தை ஆண்ட முகலாய மன்னன் அலாவுதீன் கில்ஜி சித்தூர் ராணி பத்மாவதி மீது கொண்ட மோகத்தினால்தான் போர் புரிந்தான் என்பது வரலாற்று உண்மை. பெண்களை மையப்படுத்தி நடந்த இதிகாசப் போரை ஏற்றுக் கொண்டவர்கள், வரலாற்றுப் போரை மட்டும் மறைக்க நினைப்பது ஏன்? மாம்பலச்சாற்றில் வேப்பங்காயை மறைத்து வைத்தாலும் அது இனிக்காது. காய் கசக்கத்தான் செய்யும். கில்ஜி, கண்ணனின் லீலைகளை நெஞ்சில் சுமந்த மன்னன். கண்ணனை ஏற்பவர்கள் ஏன் மன்னவனை மட்டும் ஏற்பதில்லை?. மாற்றான் மனைவியை அடைய வேண்டும் என்பதற்காகத்தான் கில்ஜி சித்தூர் மீது படையெடுத்தான் என்பது உண்மை என்றால், அது வெட்க்கப்பட வேண்டிய வரலாறு ஆகும். வரலாறுகள் மறைக்கப்படலாம் ஆனால் அழித்துவிட முடியாது.

13 ஆம் நூற்றாண்டில் வாழ்ந்த சிங்கள பேரரசனின் மகள்தான் பத்மாவதி. மிகவும் அழகான தோற்றம் உடையவள். சிங்களத்து முத்துக்களை வாங்கு வதற்காக சிங்களம் சென்ற சித்தூர் மன்னன் ரத்தன் சென், சிங்களத்து இளவரசி பத்மாவதியை திருமணம் செய்துகொண்டு ஊர் திரும்புகிறார். சித்தூர் மக்களும் பத்மாவதியை இராணியாக ஏற்றுக் கொள்கிறார்கள். அரண்மனைக்குள் அடிஎடுத்து வைக்கும் ராணி பத்மாவதியை முதலில் ஆசி பெறு வதற்காக ராஜகுருவிடம் அழைத்து செல்கிறார்கள். ராணியின் அழகில் ராஜகுரு மதிமயங்குகிறார். அவளது

குரலை ரசிக்க வேண்டும் என்பதற்காகவே பல கேள்விகளை கேட்கிறார். கேட்ட கேள்விகளுக்கு அனைத்திற்கும் தக்க பதில் கூறி விடை பெறுகிறார் ராணி பத்மாவதி.

ராணியின் மோகத்தில் மதியிழந்த ராஜகுரு, இரவு வேளையில் ராணியின் படுக்கை அறையில் நடக்கும் சல்லாபத்தை காண முயற்சிக்கிறான். இதை உணர்ந்த மன்னன் ரத்தன் சென், கதவின் இடுக்கில் தெரியும் உருவத்தை குறிவைத்து கத்தியை எறிகிறார். அது ராஜகுருவின்  தோள்பட்டையை குத்தி கீழே விழுகிறது. படுக்கையறையை நோட்டம் விட்டது ராஜகுருதான்  என்பதை அறிந்த மன்னன், ராஜகுருவை நாடுகடத்துகிறார்.

நாடு கடத்தப்பட்ட ராஜகுரு நேராக டில்லி சென்று சுல்தான் அலாவுதீன் கில்ஜியை சந்தித்து அடைக்கலம் கேட்கிறான். நாடு கடத்தப்பட்ட விபரத்தை கேட்கிறார் கில்ஜி, அப்போதுதான் ராணியின் அழகை ராஜகுரு வர்ணித்து, அவளைப்போல் ஓர் அழகி இந்த உலகில் வேறு இல்லை என்று கூறுகிறான். வயதான ராஜகுருவே அவளது அழகைக் கண்டு ஆசை கொள்கிறார் என்றால் அவள் எப்படிப்பட்ட பேரழகியாக இருக்க வேண்டும் என்று நினைத்து பத்மா வதியை பார்க்காமலேயே அவள் மீது இச்சை கொள்கிறான் டில்லி பேரரசர் அலாவுதீன்நமலம  கில்ஜி. எப்படியும் பத்மாவதியை பார்த்துவிட வேண்டும் என்ற ஆசையால் சூழ்ச்சி செய்து சித்தூர் மன்னனையும் அவனது குடும்பத்தினரையும் விருந்துக்கு டில்லிக்கு வரும்படி அழைப்பு விடுக்கிறார். ஆனால் கில்ஜியின் எண்ணத்தை புரிந்து கொண்ட மன்னன் விருந்துக்கு வர மறுத்து விடுகிறார்.

ஆயினும் விடவில்லை கில்ஜி, போர் படையுடன் வந்து சித்தூர் கோட்டையை முற்றுகையிட்டு கோட்டைக்கு வெளியிலேயே கூடாரம் அமைத்து தங்கி விடுகிறான். இதனால் ஆத்திரம் அடைந்த சித்தூர் மன்னன், கோட்டையை முகாமிட்டிருக்கும் கில்ஜியின் கூடாரத்தின் மீது சுடுகற்களை எரிந்து கூடாரத்தையே எறித்து விடுகிறார். துணிக்கூடாரம் நெருப்பில் எறிந்தது, ஆனால் கில்ஜியின் மனம் மட்டும் காமத்தீயில் சிவந்து சூழ்ச்சிக் கனலை கக்கி யது. சமாதானப் போர்வையை போர்த்தியாவது பத்மாவதியை பார்த்துவிட வேண்டும் என்ற ஆசையால் சமாதானத் தூது அனுப்புகிறான். டில்லி திரும்பு ம்முன் உங்களை சந்தித்து விருந்தாளியாக உங்களுடன் அமர்ந்து விருந்துண்டு மகிழமட்டுமே மன்னர் கில்ஜி விரும்புகிறார் என்ற தூதுச் செய்தியை தூதன் படிக்கிறான். அதற்கு மூன்று நிபந்தனைகளை மன்னர் விதிக்கிறார்.

ஒன்று சித்தூர் கோட்டை அருகே முகாமிட்டிருக்கும் படை வீரர்கள் அனைவரும் டில்லிக்கு திரும்பிச் செல்ல வேண்டும் இரண்டு கில்ஜி மட்டும்தான் தனி யாக அரண்மனைக்கு வரவேண்டும். மூன்று ஆயுதம் எதுவும் கொண்டு வரக்கூடாது என்ற நிபந்தனைகளை விதிக்கிறார். அதற்கு கில்ஜியும் சம்மதம் தெரிவித்து அரண்மனைக்குள் தன்னந்தனியாக வருகிறார்.

மன்னனும் சுல்தானும் அருகருகே அமர்ந்து உண்டு மகிழ்கிறார்கள். விடைபெறும் முன் தங்களது குடும்பத்தாரை அறிமுகம் செய்துவையுங்கள் என்று கில்ஜி கூறுகிறார். இதற்கு சுற்றியிருக்கும் தனது அதிகாரிகளை காண்பித்து இவர்கள்தான் எனது குடும்பத்தார்கள் என்று பதிலளிக்கிறார் மன்னர் ரத்தன் சென். நான் இவர்களை கேட்கவில்லை உங்கள் குடும்பத்தார் என்பது உங்கள் மனைவி பத்மாவதியைத்தான் அறிமுகம் செய்து வையுங்கள் என்றேன் என்று கேட்கிறார் கில்ஜி. கில்ஜியின் நோக்கம் வெட்டவெளிச்சமாக தெரிந்தது மன்னனுக்கு. சுற்றியிருப்பவர்கள் வாளை உருவி கில்ஜியின் கழுத்தில் வைக்கிறார்கள். ஆயினும் சக்ரவர்த்தி கில்ஜியை கொல்ல சிற்றரசன் ரத்தன் சென் தயங்குகிறார். உன் மனைவியை என்னிடம் காட்டாவிட்டால் மீண்டும் போர் முனையில் சந்திப்பேன் என்று மிரட்டுகிறார் கில்ஜி. போரை தடுக்க பத்மாவதியும் "என்னை கில்ஜி பார்த்துவிட்டுப் போகட்டும். என்று சம்மதமும் தெரிவிக்கிறார். தூரத்தில் பத்மாவதியை நிற்கவைத்து முகத்தின் முன் புகை மூட்டத்தை ஏற்படுத்தி கில்ஜியிடம் காட்டுகிறார்கள்.

இலைமறைவு காய்மறைவாக பத்மாவதியை பார்த்த கில்ஜி விரக்தியுடன் கூடாரத்திற்கு செல்கிறார். பிறகு மன்னருக்கு ஒரு ஓலை அனுப்புகிறார். என்னுடன் வந்திருந்த படை வீரர்கள் அனைவரும் நீங்கள் கூறியபடி ஏற்கனவே டில்லிக்கு சென்றுவிட்டார்கள். நானும் புறப்பட தயாராகிவிட்டேன். கடைசியாக தங்களை தனியாக சந்தித்து பேச விரும்புகிறேன் என்று ஓலை அனுப்புகிறார். இதை நம்பி மன்னர் ரத்தன் சென்னும் கூடாரத்தில் தங்கி இருக்கும் அலாவுதீன் கில்ஜியை தனியே சந்திக்கிறார். அப்போது கூடாரத்திற்குள் மறைந்திருந்த வீரர்களால் மன்னர் ரத்தன் சென் கைது செய்யப்பட்டு டில்லிக்கு கொண்டு செல்லப்படுகிறார்.

அதன் பிறகு பத்மாவதிக்கு ஒரு ஓலை அனுப்புகிறார் கில்ஜி. நீங்கள் டில்லிக்கு வந்து என்னை தனியாக  சந்திக்க வேண்டும். இல்லை என்றால் உங்கள் கணவர் ரத்தன் சென் கொல்லப்படுவார் என்று எழுதி அனுப்புகிறார். கணவரை காப்பாற்ற பத்மாவதியும் டில்லிக்கு சென்று கணவரை மீட்டு வருகிறார். எப்படி மீட்கிறார் என்பதை விரிவாக வெள்ளித்திரையில் காட்டியிருக்கிறார் இயக்குனர் சஞ்சய் லீலா பன்சாலி.

சரித்திர காலத்து ராணி பத்மாவதியாக மாறியிருக்கிறார் தீபிகா படுகோனே. சித்தூர் மன்னன் ரத்தன் சென் எப்படி அக்காலத்தில் இருந்திருப்பார் என்பதை நம் கண்முன்னே காட்டியிருக்கிறார் ஷாகித் கபூர். அலாவுதீன் கில்ஜி இப்படித்தான் இருந்திருப்பார் என்று எண்ணத் தோன்றும் அளவுக்கு தன்னை மாற்றியிருக்கிறார் ரன்வீர் சிங். கற்பை நிரூபிக்க சீதை தீயில் விழுந்து மீண்டாள், கற்பை காப்பாற்ற பத்மாவதி தீயில் வீழ்ந்து மாண்டாள். மொத்தத்தில் புதைக்கப்பட்ட வரலாறு ஒன்று தோண்டி எடுக்கப்பட்டிருக்கிறது.


கெடா சுல்தான் தொடர்பில் வாட்ஸ் ஆப் இல் பரவிய செய்தி வதந்தி!

கெடா ஆட்சியாளர் மேன்மை தங்கிய சுல்தான் அப்துல் ஹலிம் மு'அட்ஸாம் ஷா, உடல் நலமின்றி இருப்பதாக வாட்ஸ் அப், முக நூல் ஆகியவற்றில் பரப்பப்பட்டு வரும் வதந்திகளை அவரின் முதன்மை தனிப்பட்ட செயலாளர் நேற்று நிராகரித்தார். கெடா மாநில இஸ்லாமிய சமய விவகார இலாகாவால் வெளியிடப்பட்ட ஒரு சாதாரண கடிதத்தை பொறுப்பற்ற நபர்கள் தவறாக புரிந்துகொண்டு வேண்டுமென்றே வதந்திகளை பரப்பி வருவதாக சைட் உனான் மஷ்ரிசைட் அப்துல்லா கூறினார். சுல்தான் நலமுடன் இருக்கிறார். சுமார் 90 வயதாகிவிட்ட அவரால் முன்புபோல் ஆற்ற லுடன் செயல்படாமல் இருக்கக்கூடும் என்பதை நாம் நினைவில் கொள்ள வேண்டும் என்றார் அவர்.இருப்பினும் அவர் 2017ஆம் ஆண்டு லங்காவி அனைத்துலக கடல் மற்றும் விண்வெளி கண்காட் சிக்கு (லிமா 17) வருகை புரிந்ததுடன் மஸ்ஜிட் பாடாங் லாலாங் லங்காவியையும் திறந்து வைத்ததாக தனிப்பட்ட செயலாளர் வாட்ஸ் அப் வழி பெர்னாமாவிடம் கூறினார். வெள்ளிக்கிழமை தொழுகைக் குப் பின்னர் சோலாட் ஹாஜாட் பிரார்த்தனை செய்யுமாறு இமாம் களுக்கு தெரிவிக்கும்படி அனைத்து மாவட்ட அதிகாரி களுக்கும் உத்தரவிடும் ஒரு கடிதம் அனுப்பப்பட்டதைத் தொடர்ந்து இந்த வதந்திகள் பரவ தொடங்கின. கெடா சுல்தான் உடல் நலத்துடன் இருப்பதற்காக அவ்வப்போது இந்த இலாகாவால் இம்மாதிரியான கடிதங்கள் அனுப்பப்படுவது வழக்கம் என சைட் உனான் மஷ்ரி விளக்க மளித்தார்.


பிரிட்டனில் இன்று பொதுத்தேர்தல்: தெரசா மே ஆட்சி நிலைக்குமா..?

இங்கிலாந்தின் ‘பிரெக்ஸிட்’ முடிவைத் தொடர்ந்து, பிரிட்டன் பாராளுமன்றத்துக்கான தேர்தல் இன்று நடைபெற்றுவருகிறது. ஐரோப்பிய ஒன்றியத்துடன் 44 ஆண்டு காலமாக இருந்துவந்த பிரிட்டன், தற்போது லிஸ்பன் உடன்படிக்கை (EU's Lisbon Treaty ) 50-வது விதி யின் சட்டப்படி, ஐரோப்பிய ஒன்றியத்திலிருந்து விலகுவதாக அறிவித்தது. இரண்டு வருடங்களில் வர்த்தகம், இடம்பெயர்வு, கல்வி, சுகாதாரம் உள் ளிட்டவை சார்ந்த சட்ட நடைமுறைகள் அனைத்தும் மேற்கொள்ளப்பட்டு, முழுவதுமாக பிரிட்டன் விலகும் எனத் தெரிவிக்கப்பட்டது. இதைத் தொடர்ந்து, வலிமை வாய்ந்த நாடாக நிலையான தலைமையுடன் தனித்து இயங்குவதற்காக பிரிட்டன் பொதுத்தேர்தலை அறிவித்தது. இங்கிலாந்து பாராளுமன்றத்தின் ஆட்சிக் காலம் 2020 ஆம் ஆண்டுதான் நிறைவடைகிறது.ஆனால், ‘பிரெக்ஸிட்’ நடவடிக்கையைத் தொடர்ந்து, பிரதமர் தெரசா மே-யின் அறிவிப்பின்படி இன்று பொதுத்தேர்தல் நடைபெற்றுவருகிறது. இதன்படி, இங்கிலாந்தின் 650 தொகுதிகளுக்கும் ஒரே கட்டமாக வாக்குப் பதிவு நடைபெறுகிறது. தேர்தல் கருத்துக்கணிப்புகளின் அடிப்படையில், தெரசா மேயின் கன்சர்வேடிவ் கட்சிக்கு ஆதரவு அதிகரித்தே காணப்படுவதாக அறிவிப்புகள் வெளியாகிவருகின்றன. ஆனாலும், எதிர்க்கட்சியான தொழிற்கட்சியும் கடும் போட்டியில் நிற்கிறது. இதனால், தெரசா மே தனது ஆட்சியைத் தக்கவைத்துக்கொள்வாரா... என்ற கேள்வியும் எழுந்துவருகிறது.


போர்களத்தில் பூத்த காதல் மலரை சொல்கின்ற படம் சொல்லிவிடவா.

அர்ஜூன் இயக்கியிருக்கும் இப்படத்தில் காதலுக்கும் நாட்டுப்பற்றுக்கும்குறை வில்லை. அழகான காதலும் அழுத்தமான நாட்டுப்பற்றும் படத்தை ஆக்கிரமத்திற்கிறது. உயிரை பலிகொடுக்கும் இடத்திலும் காதல் மலரும் என்பது அர்ஜூனின் யதார்த்தத்தை மீறிய சிந்தனையாக இருக்கலாம்.

கதாநாயகி ஐஸ்வர்யா அர்ஜூன் தொலைக்காட்சி நிறுவனத்தில் நிருபராக இருக்கிறார். வேறு ஒரு தொலைக்காட்சி நிறுவனத்தில் கதாநாயகன் சந்தன்குமார் நிருபராக பணியாற்றுகிறார். இருவரும் கார்க்கில் போரை தொலைக்காட்சியில் ஒளிபரப்ப கேமிராவுடன் தங்களது உதவியாளர்களுடனும் டில்லி செல்கிறார்கள். பிறகு உதவியாளர்கள் கார்க்கில் செல்லாமல் சென்னை திரும்பி விடுகிறார்கள். சந்தன்குமாரும் ஐஸ்வர்யா அர்ஜூனனும் கார்க்கில் செல்கிறார்கள்.

போரை படம்பிடிக்க சென்ற சந்தன்குமாருக்கு ஐஸ்வர்யா அர்ஜூன் மீது காதல் மலர்கிறது. ஆனால் ஐஸ்வர்யா அர்ஜூன் வேறு ஒருவருக்கு நிச்ச யமானவர் என்று தெரியவருகிறது. இருந்தாலும் அவர் மீது காதல் துளிர்விடுகிறது நாயகனுக்கு. இந்த இடத்தில் காதலுக்கு கண்ணும் இல்லை பண்பும் இல்லை என்பதை தன்னையும் அறியாமல் சொல்லிவிட்டார் அர்ஜூன். நாட்டுப்பற்று அதிகம் கொண்டவர் அர்ஜூன். தான் வேறு ஒருவருக்கு நிச்சயம் செய்யப்பட்டவள் என்பதையும் மறந்து சாந்தன் குமார் மீது காதல் மலர்கிறது ஐஸ்வர்யாவுக்கும். ஒருவருக்கொருவர் சொல்லிக்கொள்ளாமலேயே மன துக்குள்ளேயே காதலித்து வருகிறார்கள். இந்த காதல் திருமணத்தில் முடிந்ததா? அல்லது ஏற்கனவே நிச்சயம் செய்த மாப்பிள்ளையோடு ஐஸ்வர்யா வுக்கு திருமணம் நடந்ததா என்பதை வெள்ளித்திரை விளக்குகிறது.

சாந்தன் குமாருக்கு இது முதல்படமா என்பதே தெரியாத அளவுக்கு நடிப்பில் முன்னேறி இருக்கிறார். நடிப்பில் எந்த பதட்டமும் தெரியவில்லை. கட்டுமஸ்தான உடற்கட்டும் அவருக்கு கைகொடுத்திருக்கிறது. ஐஸ்வர்யா அர்ஜூன் நடனத்தில் அசத்தியிருப்பதோடு நடிப்பிலும் தனது கவனத்தை சிதறவிடாமல் அழகாக நடித்திருக்கிறார். சுஹாசினி விஸ்வநாத் ராஜேந்திரன் யோகிபாபு சதீஷ் ஆகியோரும் நடிப்பும் படத்திற்கு வலு சேர்த்திருக்கிறது.

அன்று கடை வீதியில் காதல் மலர்ந்தது அங்காடித் தெருவில், இன்று போர்களத்தில் காதல் பூத்தது "சொல்லிவிடாவா"வில்


அருவி விமர்சனம்

தங்கமுகையதீன்

இயக்குநர் அருண் பிரபு புருஷோத்தமனின் சிந்தனை, அருவி போல் பெருக்கெடுத்து திரையில் ஓடுகிறது. தனது தொலைக்காட்சியின் பார்வை யாளர்களை அதிகப்படுத்தி விளம்பரம் தேடுவதற்காக செயல்படும் கயமைத்தனத்தின் முகத்திரையை தோல் உரித்து காட்டியிருக்கிறார் இயக்குநர். அத்தோடு நில்லாமல் எய்ட்ஸ் நோயால் அவதிப்படும் அப்பாவிகளின் எண்ணச் சுமைகளை இவ்வளவு எளிமையாக வேறு யாரும் சொல்லிவிட முடியாத அளவுக்கு சித்தரித்திருக்கிறார்.

நடுத்தர வர்க்கத்தில் பிறக்கும் ஒரு பெண் குழந்தைக்கு அருவி என்று பெயர் வைத்து, தாயும் தந்தையும் மிகவும் செல்லமாக வளர்க்கிறார்கள். தான் பெற்ற குழந்தையை கஷ்டப்பட்டு கான்வென்டில் படிக்க வைக்கிறார்கள். மகள் நினைவாகவே வாழ்கிறார் தந்தை. தனது குழந்தையை சைக்கிளில் வைத்து பள்ளிக்கு அழைத்துச் செல்கிறார். ஆனால் அருவி பருவம் அடைந்ததும் மிகவும் சந்தோஷப்படும் தந்தைக்கு, தனது மகள் அருவிக்கு, எய்ட்ஸ் பாதித்திருப்பது தெரிய வருகிறது.

பாசமாக வளர்த்த மகளை இப்போது அருவருப்பாக பார்க்கிறார். தாயும் தான் பெற்ற மகளேயே ஒதுக்கி வைக்கிறார் கண்ணீருடன். ஆனால் அருவி, தாய் தந்தை பாசத்திற்காக ஏங்குகிறார். கெட்ட நடத்தையால் இந்த நோய் எனக்கு வரவில்லை என்று தாய் தந்தையிடம் சொல்லியும் அது எடுபடவில்லை. தனது சகோதரியும் தன்னிடம் நெருங்கி பழகுவதை நிறுத்திக் கொண்டாள். இந்த நோய் மற்றவர்களுக்கும் பரவி விடும் என்ற பயத்தில் தனது மகள் அருவியைப் பார்த்து, இனி இந்த வீட்டில் இருக்காதே, வெளியே போய்விடு என்று கூறுகிறார் தந்தை. ஏங்கே போவேன் அப்பா என்று ஏக்கத்துடன் கேட்கும் அருவியிடம், எங்கேயாவது போய்விடு என்று கூறுகிறார் தந்தை.

இந்த கட்டத்தில் அருவியின் கண்களில் மட்டும் கண்ணீர் வரவில்லை, படம் பார்ப்பவர்களின் கண்களையும் ஈரத்தில் நனையவிடுகிறார் இயக்குநர். அப்பாவியாக வெளியேறும் அருவிக்கு அடைக்கலம் கொடுக்க மூன்று பேர் வருகிறார்கள். ஒருவர் அப்பா வயதில் இருக்கும் பெரியவர், அடுத்தவர் ஆன்மீக பிரசங்கவாதி, மற்றொருவர் வாலிப வயதுடைய தொழில் அதிபர். இம்மூவரும் அருவியின் பருவத்தின் மீது ஆசை கொள்கிறார்கள். இவர்களை விட்டால் வேறு வழியில்லை என்று நினைத்த அருவி, மூவரின் ஆசைக்கும் இணங்கி தனது பருவத்தை பங்கு போட்டு கொடுக்கிறாள். இத்துடன் அவள் சோகத்தின் கட்டம் முடிகிறது.

அடுத்துவருவதுதான் அனைவரையும் சிரிக்க வைக்கும் காட்சிகள். சொல்வதெல்லாம் சத்தியம் என்ற தலைப்பில் பாதிக்கப்பட்டவர்களை நேரில் அழைத்து நிகழ்ச்சி நடத்தும் ஒரு தனியார் தொலைக்காட்சிக்கு அருவி மனு போடுகிறாள். தன்னை மூன்று பெரிய மனிதர்கள் பாலியல் உறவு கொண்டு ஏமாற்றி விட்டார்கள். அவர்களை அழைத்து எனக்கு நீதி கிடைக்க வழி செய்ய வேண்டும் என்று கூறுகிறாள். அந்த மூவரையும் தொலைக்காட்சி நிறுவனத்தார் அழைத்து வந்து நேருக்கு நேர் அமரவைத்து சொல்வதெல்லாம் சத்தியம் நிகழ்ச்சியில் பங்கேற்க வைக்கிறார்கள். அருவிக்கு நீதி கிடைத்தா இல்லையா என்பதை கலகலப்பாகவும் திருப்புமுனையாகவும் கெடுத்தவர்களுக்கு பாடமும் நடத்தியிருக்கும் இயக்குநரை பாராட்ட வேண்டும்.

தனது கதாபாத்திரத்தை உணர்ந்தது மட்டுமல்லாமல் எய்ட்ஸ் நோயாளிகளின் அசைவுகளை உணர்வுகளை அப்படியே படம் பிடித்து காட்டியிருக்கிறார் அதிதி பாலன். அருமையான நடிப்பு என்று சொல்வதைவிட, எய்ட்ஸ் நோயாளிகளின் பதிவு என்றுதான் சொல்ல வேண்டும். தத்ரூபமாக நடித்திருக்கிறார். ஒரு கிராமம், ஒரு வீடு, 10 அல்லது 20 புதுமுக நடிகர்களை வைத்து குறைந்த செலவில் நிறைவான தரமான படத்தை தந்திருக்கிறார். கவர்ச்சியை நம்பால் கதையை நம்பி படம் எடுத்தால் வெற்றி பெறலாம் என்று நிருபித்திருக்கும் படம் தான் அருவி. அருவி பெருக்கெடுத்து ஓடும்.


20 சீன, இந்திய மாணவர்களுக்கு கல்வி உதவி நிதி

சீன மொழி, தமிழ் மொழி துறையில் இளங்கலை பட்டப் படிப்பினை மேற்கொள்ளும் உப்சி பல்கலைக்கழக மாணவர்களுக்கு கல்வி உதவிநிதி வழங்குவதற்கு யூ சாய் அறவாரியமும் உப்சி பல்கலைக் கழகமும் ஒப்பந்தம் செய்து கொண்டன. நேற்று காலை மணி 9.30 அளவில் உப்சி பல்கலைக்கழகத்தில் நடைபெற்ற புரிந்துணர்வு ஒப்பந்த நிகழ்வில் உப்சி பல்கலைக்கழக துணை வேந்தர் பேராசியர் டத்தோ முனைவர் சக்காரியா காசாவும் யூ சாய் அறவாரியத்தின் அறங்காவலர் டத்தோ ஹாஜி மாமாட் பாதில் மாமூட்டும் கையெழுத் திட்டனர். நாட்டின் பழைமையான ஆசிரியர் பயிற்சிக் கல்லூரியாக இருந்து இன்று உப்சியாக மாற்றம் கண்டுள்ள சுல்தான் இட் ரிஸ் கல்வியியல் பல்கலைக் கழகத்தில் மட்டுமே சீனமொழி, தமிழ் மொழி துறையில் அதிகமான பயிற்சி ஆசிரியர்கள் பயில்வதாக மாமாட் பாதில் தெரிவித்தார். சீன, தமிழ்மொழி துறையைச் சேர்ந்த மாணவர்களுக்கு மட்டுமே தற்போது இக்கல்விநிதி வழங்கப் படுவதாகவும் இவ்வாண்டு மட்டும் இடைநிலைப் பள்ளி மேற்கொண்டுவரும் 133 மாணவர்களுக்கு யூ சாய் அறவாரியம் 22 லட்சத்து 77 ஆயிரம் வெள்ளி கல்வி உதவிநிதி வழங்கியுள்ளதாகக் கூறினார். தமிழ் மொழி துறையச் சேர்ந்த யுஷாந்தினி செல்வன் (தைப்பிங்), லோகேந்தினி சுப்பிரமணியம் (சுங்கை சிப்புட்), சுகன்யா சிவம் (பீடோர்), மகேஸ்வரி கருப்பையா (மூவார்), ஷாலினி சோமசுந்தரன் (தாப்பா) ஆகியோர் கல்வி உதவிநிதி பெற்ற இந்திய மாணவர்களாவர். உதவி நிதியினை வழங்க முன்வந்த யூ சாய் அறவாரியத்திற்கும் உதவிநிதியினைப் பெறுவதற்கு தங்களை தேர்வு செய்த உப்சி பல்கலைக் கழகத்திற்கும் அவர்கள் நன்றியினைத் தெரிவித்துக் கொண்டனர்.


அவர் காட்டு இலாகா மந்திரி... அப்படி தான் பேசுவார்... - டி.டி.வி.தினகரன்

நெல்லை, விருநகர் பகுதிகளில் அம்மா மக்கள் முன்னேற்ற கழகத்தின் துணைப்பொதுச்செயலாளர் டி.டி.வி. தினகரன் சுற்றுப் பயணம் மேற்கொண்டு ள்ளார். விருதுநகரில் நிருபர்களுக்கு பேட்டி அளித்த அவர் கூறியதாவது:-

வனத்துறை அமைச்சர் திண்டுக்கல் சீனிவாசன் ஜெயலலிதாவால் 5 முறை எம்.பி.யாக்கப்பட்டவர். தற்போதும் ஜெயலலிதாவின் தயவால் தான் அமைச்ச ராக இருக்கிறார். ஜெயலலிதா கொள்ளையடித்த பணத்தில் தான் தினகரன் எம்.எல்.ஏ. ஆகி உள்ளார் என பேசுகிறார். அவர் காட்டு இலாகா மந்திரி. அவர் அப்படி தான் பேசுவார்.

அவரை பதவி நீக்கம் செய்ய வேண்டும் என்று எந்த மூத்த அ.தி.மு.க. நிர்வாகியும் கூறவில்லை. கடந்த 6 மாதங்களாக தமிழகத்தில் ஆட்சி நடத்துபவர்கள் சுதந்திரமாக தன்னிச்சையாக செயல்படுகிறார்கள். ஆர்.கே.நகர் தேர்தலின் போது என்னை துணைப்பொதுசெயலாளர் என அறிமுகப்படுத்தி, அடுத்து அ.தி.மு.க.வை இவர் தான் கட்டிகாப்பார் என கூறிய எடப்பாடி பழனிசாமி தற்போது மாறுதலாக பேசி வருகிறார். இவ்வாறு கூறினார்.


இசைக்கலைஞன் நவீன் விவகாரம் வெறும் பகடிவதை அல்ல! கொலை முயற்சிதான்!

ஜார்ஜ்டவுன், இளைஞர் நவீன் கொடூரமாக தாக்கப்பட்ட சம்பவத்திற்கு காரணமானவர்கள் மீது கொலை குற்றச்சாட்டு சுமத்தும்படி பல்வேறு தரப்பினர் வலியுறுத் தியுள்ளனர். தாக்கப்பட்ட இளைஞர் மூளைச் சாவு நிலைக்கு ஆளாகும் அளவிற்கு அந்த குற்றவாளிகளின் செயல் அமைந்து இருந்ததாக அவர்கள் குறிப் பிட்டனர். நவீனுக்கு ஏற்படுத்தப்பட்ட காயங்கள் அவரை மூளைச்சாவு நிலைக்கு இட்டுச் சென்றிருப்ப தால், இதை ஒரு கொலை சம்பவ மாக வகைப்படுத்துவதில் போலீசார் மேலும் தாமதப்படுத்து வதற்கு காரணம் ஏதும் இருக்க முடியாது என்று ஷம்ஷெர் சிங் திந் கூறினார்.அவர் ஜார்ஜ்டவுனில் உள்ள ஒரு தனியார் பல்கலைக் கழகத்தில் சட்ட கல்வி போதித்து வருகிறார். மூளைச் சாவு நிலைக்கு ஆளாகி விட்டதாக மருத்துவ ரீதியாக குறிப்பிடப்படும் ஒருவர் மூளையின் அனைத்து செயல்பாடுகளையும் இழந்துவிடுவார். மூளைக்கான இரத்த ஓட்டமும் பிராணவாயு செல்வதும் நின்றுவிடும் என்றார் அவர். நவீனின் இப்போதைய மருத்துவ நிலவரம் என்ன என்பது எனக்கு உறுதியாக தெரியவில்லை. ஆனால், மருத்துவ பரிசோதகர்கள் கூறுவதைப் போல் அவர் உண்மையில் மூளைச்சாவு நிலைக்கு ஆளாகி இருந்தால், போலீசார் இந்த சம்பவத்தை ஒரு கொலை என மறு வகைப்படுத்த வேண்டும் என்று அவர் கேட்டுக் கொண்டார். எம்மாதிரியான மூளைச் சாவு என்பதை மருத்துவமனை அதிகாரிகள் கண்டிப்பாக விளக்க வேண்டும். சில நோயாளிகள் ஆழ்ந்த மயக்க நிலையில் இருக் கலாம் அல்லது இதர கோளாறுகளால் பாதிக்கப்பட்டு இருக்கலாம் என்று ஷம்ஷெர் கூறினார்.


இலங்கையில் மீண்டும்  தீவிரவாத தாக்குதல் நடத்தப்படலாம்

கொழும்பு,

இலங்கையில் மேலும் தீவிரவாதத் தாக்குதல் நடத்தப்பட வாய்ப்புள்ளதாக அமெரிக்கா எச்சரித்துள்ளது. சுற்றுலாப்பயணிகள் தங்கும் இடம், வாகனங்கள், பொது இடங்களை குறிவைத்து தாக்குதல் நடத்தப்படலாம் என அமெரிக்கா எச்சரிக்கை விடுத்துள்ளது. இலங்கை செல்லும் சுற்றுலா பயணிகளுக்கு அமெரிக்க வெளியுறவுத்துறை எச்சரிக்கை விடுத்துள்ளது. இதனையடுத்து இலங்கையில் பாதுகாப்பு அதிகரிக்கப்பட்டுள்ளது.

இலங்கையின் முக்கிய தேவாலயங்கள் மீது மனித வெடிகுண்டுத் தாக்குதல் நடத்த சதிதிட்டம் தீட்டப்பட்டு இருப்பதாகக் கடந்த 10 நாட்களுக்கு முன்பாகவே, இலங்கை காவல் துறை தலைவர் எச்சரிக்கை செய்திருக்கும் தகவல் தற்போது வெளியாகி உள்ளது. இலங்கை காவல் துறை தலைவர் புஜன் ஜெயசுந்தரா கடந்த 11ம் தேதி காவல்துறை உயர் அதிகாரிகளுக்கு சுற்றறிக்கை ஒன்றை அனுப்பி உள்ளார்.

அதில், ‘வெளிநாட்டு உளவு அமைப்பு அளித்த தகவலின்படி, ’தேசிய தவ்ஹீத் ஜமாத்’ அமைப்பு, முக்கிய தேவாலயங்கள் மற்றும் கொழும்பில் உள்ள இந்திய தூதரகம் மீது தற்கொலைப் படை தாக்குதல் நடத்த திட்டமிட்டு இருப்பதாக எச்சரிக்கை விடுக்கப்பட்டுள்ளது’ என கூறியுள்ளார். இந்திய உளவு அமைப்புதான் இத்தகவலை இலங்கை காவல்துறைக்கு அளித்ததாகவும் தகவல்கள் கூறப்படுகின்றன. அதற்கேற்றாற் போல் நேற்று முன் தினம் குண்டுவெடிப்பை தொடர்ந்து கொழும்பில் உள்ள இந்திய தூதரகத்தில் பாதுகாப்பு அதிகரிக்கப்பட்டது.


பணமோசடியில் ஈடுபட்டு வந்த கும்பல்  முறியடிப்பு.

(ஆர். குணா) கோலாலம்பூர், மக்களை ஏமாற்றி பண மோசடியில் ஈடுபட்டு வந்த கும்பலைச் சேர்ந்த ஐவரை கோலாலம்பூர் போலீஸ்படை யினர் நேற்று கைது செய்தனர்.முகநூல் உட்பட சமூக வலைத்தளங்களை பயன்படுத்தி மக்களை தொடர்பு கொள்கின்றனர்.மக்களை தொடர்பு கொள்ளும் அக்கும்பல் குறைந்த வட்டியில் பணத்தை கடனுக்கு தருவதாக கூறுகின்றது. அப்படியே கடன் பணம் வேண்டும் என்று கூறினால் உடனே 10 சதவீதம் பணத்தை போடுங்கள். அடுத்த 3 நாட்க ளில் கடன் பணமும் உங்கள் வங்கிக் கணக்கில் போடப்படும் என ஆசை வார்த்தைகள் பேசுகின்றனர்.இதை நம்பி 10 சதவீத பணத்தை கொடுக்கும் மக்கள் பின் அவர்களை தொடர்பு கொள்ள முடியாமல் ஏமாந்து விடுகின்றனர். இவ்விவகாரம் தொடர்பில் பல புகார்களை போலீசார் பெற்றுள்ளனர். இப்புகார்களின் அடிப்படையில் தான் புக்கிட்ஜாலில் வட்டாரத்தில் உள்ள ஓர் அடுக்குமாடி குடியிருப்பில் போலீசார் அதிரடி சோதனைகளை நடத்தினர். அச்சமயத்தில் வீட்டில் தங்கியிருந்த ஒரு பெண் உட்பட ஐவரை போலீசார் கைது செய்தனர். வீட்டில் மேற்கொண்ட சோத னைகளின் வாயிலாக ரொக்கம் 7,655 வெள்ளி, கைத்தொலை பேசிகள், ஏடிஎம் அட்டைகள், மெர்சடிஸ் பென்ஸ் கார் ஆகிய வற்றை போலீசார் பறிமுதல் செய்தனர். கைது செய்யப்பட்ட அனைவரும் 20 வயது டையவர்கள் என்றும் அவர்கள் அனைவரும் அடுத்த 4 நாட்களுக்கு போலீஸ் தடுப்புக் காவலில் வைக்கப்பட்டுள்ளனர் என்றும் கோலாலம்பூர் மாவட்ட போலீஸ்படையின் வர்த்தக குற்றப்பிரிவின் தலைவர் முகமட் லுட்ஃபி இஸ்மாயில் கூறினார்.


இன்னொரு மொழிப்போர்! பிரதமர் மோடியை எச்சரிக்கும் ஜி.ராமகிருஷ்ணன்

மோடி அரசின் இந்த நடவடிக்கை இன்னொரு மொழிப் போருக்கு வழிகோலுவதாகவே உள்ளது என்று எச்சரித்துள்ள மார்க்சிஸ்ட் கம்யூனிஸ்ட் கட்சியின் மாநிலச் செயலாளர் ஜி. ராமகிருஷ்ணன், மக்கள் பிரச்னைகளை திசைதிருப்பும் வகையில், தேவையற்ற மொழித்திணிப்பு வேலைகளை மத்திய அரசு கைவிட வேண்டும் என்று கூறியுள்ளார். இது தொடர்பாக அவர் இன்று வெளியிட்டுள்ள அறிக்கையில், "மத்தியில் ஆட்சியில் உள்ள மோடி அரசு இந்தி மொழியை கட்டாயமாக திணிக்கும் நட வடிக்கைகளை மேற்கொண்டுள்ளது கண்டிக்கத்தக்கது. இது கூட்டாட்சி தத்துவத்துக்கு எதிரானது. இந்திமொழியை எந்தெந்த வகையில் கூடுதலாக பயன் படுத்தலாம் என்பது குறித்து ஆய்வு செய்ய அமைக்கப்பட்ட நாடாளுமன்றக்குழு 2011-ம் ஆண்டு பல்வேறு பரிந்துரைகளை தந்துள்ளது. 117 பரிந்து ரைகளில் பெரும்பாலானவற்றை ஏற்றுக் கொள்வதாக குடியரசுத் தலைவர் அறிவித்துள்ளார். குடியரசுத் தலைவரின் ஒப்புதல் என்பது மத்திய அரசின் ஒப்புதலேயன்றி வேறல்ல. பள்ளிகளில் இந்தி மொழியை கட்டாயமாக்குவதன் முதற்படியாக சிபிஎஸ்இ மற்றும் கேந்திர வித்யாலயா பள்ளிகளில் 10-ம் வகுப்பு வரை இந்தி மொழியை கட்டாயமாக்குவது, அனைத்து பல்கலைக்கழகங்களிலும் இந்தி மூலம் பயில்வதற்கான நடவடிக்கைகளை மேற்கொள்வது, குடியரசுத் தலை வர், அமைச்சர்கள், மத்திய அரசு அதிகாரிகள் இனி இந்தியில்தான் பேசவும் எழுதவும் வேண்டும். நாடாளுமன்றத்தில் இந்தி தெரிந்த மத்திய அமைச் சர்கள் இந்தியில்தான் பேசவேண்டும். மத்திய அரசுப் பணியில் சேர விரும்புவோர் இந்தி தேர்வில் தேர்ச்சி பெறவேண்டும். மத்திய அரசின் விளம்பரங்கள் பாதி அளவு இந்தியில்தான் இருக்க வேண்டும் என்பன உள்ளிட்ட பரிந்துரைகளை ஏற்றுக் கொள்வதாக குடியரசுத் தலைவர் அறிவித்துள்ளார். இந்தியாவில் பல்வேறு மொழிகளைப் பேசக்கூடிய மக்கள் வாழ்ந்து வருகின்றனர். தற்போது மத்திய அரசின் அலுவல் மொழியாக ஆங்கிலமும், இந் தியும் உள்ளன. அரசியல் சாசனத்தின் 8-வது அட்டவணையில் இடம்பெற்றுள்ள தமிழ் உள்ளிட்ட அனைத்து மொழிகளையும் மத்திய அரசின் அலுவல் மொழியாக மாற்ற வேண்டும் என்று கோரிக்கை வைக்கப்பட்டு வரும் நிலையில், இந்தி மட்டுமே மத்திய அரசின் அலுவல் மொழி என்பதை நோக்கி நகர்வது கூட்டாட்சி தத்துவதத்துக்கு மட்டுமல்ல, ஜனநாயக விழுமியங்களுக்கும் எதிரானதாகும். எந்தவொரு மொழியையும் நிர்பந்தமாக திணிப்பது எதிர்மறையான விளைவுகளையே உருவாக்கும் என்பதை மத்திய அரசு மனதில் இருத்திக் கொள்ள வேண்டும். மோடி அரசின் இந்த நடவடிக்கை இன்னொரு மொழிப் போருக்கு வழிகோலுவதாகவே உள்ளது. மனித குலத்தின் அறிவியல் பூர்வமான வளர்ச்சிக்கு தாய்மொழிக்கல்வி அவசியம் என்று வலியுறுத்தப்பட்டு வரும்நிலையில், மத்திய அரசு கல்வி மற்றும் வேலை வாய்ப்புகளில் இந்தியை கட் டாயப்படுத்துவது தாய்மொழி வழிக் கல்வியை புறக்கணிக்கவே இட்டுச் செல்லும். கடந்த காலங்களில் இந்தியை பிற மொழி பேசும் மாநில மக்களிடம் திணிக்க முயன்றபோது மொழிப்போர் மூண்டது. அத்தகைய சூழ்நிலையை மத்திய அரசு மீண்டும் ஏற்படுத்தக் கூடாது. மோடி அரசு ஆர்எஸ்எஸ் அமைப்பின் இந்துத்துவா நிகழ்ச்சி நிரலின் அடிப் படையில் சமஸ்கிருத மொழியை திணிக்க முயல்கிறது. மறுபுறத்தில் இந்தி மொழி திணிப்புக்கு அனைத்து முயற்சிகளும் செய்யப்படுகிறது. மக்கள் பிரச் னைகளை திசைதிருப்பும் வகையில், தேவையற்ற மொழித்திணிப்பு வேலைகளை மத்திய அரசு கைவிட வேண்டும்" என்று வலியுறுத்தியுள்ளார்.


பணமோசடி, ஊழல் குற்றச் சாட்டு. நஜீப் கைதாகலாம் - பிரதமர் துன் மகாதீர்

கோலாலம்பூர்,

அரசாங்க பணத்தைக் கையாடியது மற்றும் ஊழல் தொடர்பாக முன்னாள் பிரதமர் டத்தோ ஸ்ரீ நஜீப் துன் ரசாக் மீது குற்றஞ்சாட்டப்படும் சாத்தியம் இருப்ப தாக பிரதமர் துன் டாக்டர் மகாதீர் முகமட் நேற்று கூறினார்.  1எம்.டி.பி. கணக்கிலிருந்து பணம் சூறையாடப்பட்ட குற்றச்சாட்டுக்கள் தொடர்பாக புலன் விசாரணை மேற் கொள்ளப்பட்டு வருவதைத் தொடர்ந்து இதற்கான சாத்தியம் இருப்பதை அவர் சுட்டிக்காட்டியுள்ளார்.

Read More: Malaysia Nanban Tamil Daily on 20.6.2018


நயன்தாராவுடன் நடிக்கவில்லை விஷால் மறுப்பு

கடந்த சில வருடங்களாகவே ஸ்டார் ஹீரோக்களுடன் ஜோடி போடுவதை தவிர்த்து ஹீரோயினுக்கு முக்கியத்துவமுள்ள வேடங்களில் மட்டுமே நடித்து வருகிறார் நயன்தாரா. ஆனால் நடிகர் விஷாலுடன் மீண்டும் நயன்தாரா நடிக்க உள்ளதாக சமீபகாலமாக தகவல்கள் வந்த வண்ணம் உள்ளன. ஏற்கனவே இந்த ஜோடி சத்யம் படத்தில் கடந்த 2008ம் ஆண்டு இணைந்து நடித்திருந்தது. புதிய படத்தை பிரம்மம் பட இயக்குனரும், கமல்ஹாசனின் உதவியாளருமான சோகிரேட்ஸ் இயக்கவுள்ளதாகவும் கூறப்பட்டது. இதுபற்றி விஷாலிடம் கேட்டபோது,’இதுபோன்ற செய்திகள் எங்கிருந்து வெளிவருகிறது என்று தெரியவில்லை. தற்போது துப்பறிவாளன், இரும்பு திரை, சண்டகோழி 2ம் பாகம் என 3 படங்கள் நடிக்க உள்ளேன். இதை தவிர்த்து வேறு புதிய படம் எதையும் ஒப்புக் கொள்ளவில்லை’ என்றார். இதற்கிடையில் விஷால் நேற்று போலீஸ் கமிஷனர் அலுவலகத்தில் ஒரு புகார் கொடுத்திருக்கிறார். அதில் தனக்கு தொலைபேசியில் அறிமுகம் இல்லாத சிலர் மிரட்டல் விடுக்கின்றனர். அவர்கள் மீது நடவடிக்கை எடுக்கும்படி கேட்டிருக்கிறார்.


சிலாங்கூர் சிஐடி துணைத் தலைவராக ஏசிபி சுப்பிரமணியம்

(எஸ்.எஸ்.பரதன்) உலுசிலாங்கூர், உலுசிலாங்கூர் மாவட்ட காவல்துறை தலைவராக கடந்த 3 ஆண்டு காலம் சிறப்புடன் பணியாற்றி வந்த ஏசிபி ரா.சுப்பிரமணியம், சிலாங்கூர் மாநில காவல்துறை இலாகாவில் குற்றவியல் விசாரணைப் பிரிவின் (சிஐடி) துணைத் தலைவராக நியமனம் செய்யப்பட்டுள்ளதாக, மாநில காவல்துறை நிர் வாகப் பிரிவு தலைவர் எஸ்ஏசி சுலைமான் சாலே தெரிவித்தார். நேற்று காலை மணி 11.00 அளவில், கோலகுபுபாருவிலுள்ள மாவட்ட காவல்துறை இலாகா வளாகத்தில் நடை பெற்ற பணி ஒப்படைப்பு நிகழ்வில் உரை யாற்றியபோது இவ்வாறு கூறினார். 12 காவல் நிலையங்களைக் கொண்ட உலுசிலாங்கூர் மாவட்ட மக்களின் அமைதிக்கும் சுபிட்சத்திற்கும் ஏசிபி சுப்பிரம ணியம் அரும் பணியாற்றியுள்ளதாக அவர் புகழாரம் சூட்டினார். அவரின் சேவை மாநில அளவில் குற்றவியல் சம்பவங்களைக் குறைக்க பேருதவியாக இருக்கும் என்றும் தெரிவித்தார்.


ஒரு மாத சம்பளத்தை கலெக்டரிடம் வழங்குவேன்! தமிமுன்அன்சாரி எம்.எல்.ஏ. அறிவிப்பு!

நாகப்பட்டினத்தில் மனிதநேய ஜனநாயக கட்சியின் பொதுச்செயலாளரும், நாகை எம்.எல்.ஏ.வுமான மு.தமிமுன் அன்சாரி இன்று செய்தியாளர்களை சந்தித்தார்.அப்போது அவர், மஜக தலைமை நிர்வாகக்குழுவின் ஆலோசனைப்படி தனது ஒரு மாத எம்.எல்.ஏ. சம்பளத்தை கஜா புயல் நிவாரண நிதிக்கு நாகை மாவட்ட ஆட்சித் தலைவரிடம் வழங்க இருப்பதாக கூறினார்.

நிவாரணப் பணிகள் குறித்த நடவடிக்கைகளுக்காக, அரசியல் வேறுபாடுகள், பேதங்களை கடந்து எல்லோரும் இணைந்து பணியாற்ற முன்வர வேண்டும் என கேட்டுக் கொண்டார்.மஜக பேரிடர் மீட்புக் குழு சார்பில் தஞ்சை, நாகை, திருவாரூர் மாவட்டங்களில் 1000-த்திற்கும் மேற்பட்ட தொண்டர்கள் நிவாரணப் பணிகளில் ஈடுபட்டு வருவதாகவும், இதுவரை 20 ஆயிரம் பேருக்கு உணவு, பிஸ்கட், பால் பவுடர், மினரல் வாட்டர் என வினியோகம் செய்தி ருப்பதாகவும், 15 ஆயிரம்  மெழுகுவர்த்திகள் வழங்கப்பட்டிருப்பதாகவும், ஜெனரேட்டர் மூலம் பல இடங்களில்  மின்சார சேவை அளிக்கப்படுவதாகவும் கூறினார்.

பேட்டியின் போது மாநில விவசாயிகள் அணி செயலாளர் நாகை முபாரக், ஐ.டி. விங் மாவட்ட செயலாளர் சுல்தான், மாவட்ட விவசாய அணி செயலாளர் ஜலாலுதீன், மாவட்ட மருத்துவ சேவை அணி செயலாளர் பாரக்,  மஜக மாவட்ட பி.ஆர்.ஓ. தமீஜுதீன், சம்பத், முரளி, சேக் அலி ஆகியோர் உடன் இருந்தனர்.


அ.தி.மு.கவுக்கு ஏன் உரிமை கொண்டாடுகிறார் தீபா?!

மீண்டும் தினகரனைச் சந்திக்கத் தொடங்கியுள்ளனர் அ.தி.மு.க எம்.எல்.ஏக்கள். குடியரசுத் தலைவர் தேர்தலுக்கான பணிகள் வேகம் எடுத்துள்ள நிலை யில், தினகரனின் நடவடிக்கைகளை உற்றுக் கவனிக்கத் தொடங்கியிருக்கிறது டெல்லி. 'சசிகலா எதிர்ப்பு என்ற ஒற்றைப் புள்ளியிலேயே அ.தி.மு.கவின் மற்ற அணிகள் இணைய இருக்கின்றன. சசிகலா எதிர்ப்பு மட்டும்தான் வலுப்பெறும்' என்கின்றனர் அரசியல் வட்டாரத்தில். அண்ணா தி.மு.கவின் இரண்டு அணிகளும் இணைய வேண்டும் என்பதற்காகத்தான் ஒதுங்கி இருந்தேன். அதற்கான சாத்தியக் கூறுகள் இல்லாததால், மீண்டும் கட்சிப் பணிகளில் ஈடுபட இருக்கிறேன்' எனப் பேட்டி அளித்தார் தினகரன். இதனை எதிர்பார்க்காத சசிகலா எதிர்ப்பு அணியினர், 'ஒதுங்கி விட்டேன் எனக் கூறிவிட்டு, மீண்டும் கட்சிப் பணிக்கு வருவது எந்த வகையில் நியாயம்?' எனக் கொந்தளித்தனர். 'சசிகலா குடும்பத்தை ஒதுக்கி வைக்கும் வரையில் பேச்சுவார்த்தை சாத்தியமில்லை' எனப் பன்னீர்செல்வம் அணியினர் உறுதியாக உள்ளனர். இதனைத் தொடர்ந்து, அ.தி.மு.கவுக்கு உரிமை கோரி தேர்தல் ஆணையத்தில் பிரமாண பத்திரம் தாக்கல் செய்யும் பணிகளில் எடப்பாடி பழனிசாமி தரப்பினரும் பன்னீர்செல்வம் அணியினரும் தீவிரம் காட்டினர். ' ஜூன் 16 ஆம் தேதிக்குள் அனைத்து ஆவணங்களையும் தாக்கல் செய்ய வேண்டும்' எனத் தேர்தல் ஆணையம் அறிவுறுத்தியதால், மூன்று லட்சத்துக்கும் மேற்பட்ட பிரமாண பத்திரங்களை மூட்டை மூட்டையாக கொண்டு வந்து சேர்த்தனர் பழனிசாமி தரப்பினர். பன்னீர்செல்வம் அணியினர் தரப்பில் இருந்து ஒரு லட்சத்து 98 ஆயிரம் ஆவணங்கள் தாக்கல் செய்யப்பட்டுள்ளன. இந்நிலையில், எதிர்பாராத திருப்பமாக, அ.தி.மு.கவுக்கு உரிமை கொண்டாடி தீபா தரப்பில் இருந்து 47 ஆயிரம் பத்திரங்கள் தாக்கல் செய்யப்பட்டுள்ளன. "மாவட்டத்துக்கு 35 ஆயிரம் நிர்வாகிகளிடம் இருந்து பழனிசாமி அணியினர் 20 ரூபாய் பத்திரத்தில் கையெழுத்து வாங்கியுள்ளனர். இதற்கான செல வுகளை மாவட்ட அமைச்சர்கள் ஏற்றுக் கொண்டுள்ளனர். கிளைக் கழக நிர்வாகியில் இருந்து மாவட்ட நிர்வாகிகள் வரையில், அவரவர் பதவிக்கு ஏற்ப பணமும் கொடுத்துள்ளனர். 'சசிகலா குடும்பத்தை ஒதுக்கி வைத்துவிட்டோம்' எனக் கூறிவிட்டு, பிரமாண பத்திரங்களில் சசிகலா மற்றும் தினகரன் பெயரை முன்னிறுத்தியிருந்ததை, பன்னீர்செல்வம் அணியினர் சுட்டிக் காட்டினர். இதுகுறித்து முதல்வர் தரப்பில் இருந்து எந்தப் பதிலும் வரவில்லை. அவருடைய ஒரே நோக்கம், 'கட்சியும் சின்னமும் கைக்கு வந்து சேரவேண்டும். தொடக்கத்தில் என்ன வடிவத்தில் பிரமாண பத்திரம் தாக்கல் செய்யப்பட்டதோ, அதே முறை தொடரட்டும். நம்மிடம் அதிக எண்ணிக்கையில் கட்சி நிர் வாகிகள் இருக்கிறார்கள் என்பதை வெளிப்படுத்தினால் போதும்' என உறுதியாகக் கூறிவிட்டார். ஆனால், பன்னீர்செல்வம் தரப்பினரோ, கட்சி நிர் வாகிகளிடம் முறையாகக் கையெழுத்து வாங்காமல், வருவோர் போவோரிடம் எல்லாம் கையெழுத்து வாங்கியுள்ளனர் என்பதை ஆணையத்தின் கவனத் துக்குக் கொண்டு சென்றுள்ளோம். இத்தனை பத்திரங்களையும் ஆணையத்தின் அதிகாரிகள் சரிபார்ப்பார்களா என்று தெரியவில்லை. தேர்தல் ஆணையத் தின் அடுத்தகட்ட உத்தரவுக்காகக் காத்திருக்கிறோம்" என்கின்றனர் பழனிசாமி தரப்பினர். ‘அ.தி.மு.கவின் எந்த அணிக்கு தேர்தல் ஆணையத்தின் ஆதரவு கிடைக்கும்?' என்ற கேள்வியை அ.தி.மு.கவின் மூத்த நிர்வாகி ஒருவரிடம் கேட்டோம். "இரட்டை இலைச் சின்னம் யாருக்குக் கொடுக்க வேண்டும் என்பதை தேர்தல் ஆணையம் முடிவு செய்யும். தற்போதுள்ள சூழலில், அ.தி.மு.க என்பது சசி கலா ஆதரவு-எதிர்ப்பு என இரண்டு நிலையில் உள்ளது. தொடக்கத்தில் சசிகலாவை கடுமையாக எதிர்த்தவர் தீபா. ' ஜெயலலிதாவைக் கொன்றுவிட்டார் சசிகலா' எனப் பகிரங்கமாகப் பேசி வருகிறார். அடுத்து, சசிகலா எதிர்ப்பு நிலையை எடுத்த பன்னீர்செல்வம், ' அம்மா மரணத்துக்கு சசிகலாதான் காரணம் என மக்கள் நம்புகிறார்கள்' எனப் பேட்டியளித்தார். இன்றைக்கு சசிகலா எதிர்ப்புப் புள்ளியின் மொத்த உருவமாக பன்னீர்செல்வம் இருக்கிறார். தற்போது தீபா அணியினரும், ஐம்பதாயிரம் ஆவணங்களை ஆணையத்தில் தாக்கல் செய்துள்ளனர். எடப்பாடி பழனிசாமி தரப்பினர், சசிகலா எதிர்ப்பு நிலையை நேரடியாக அறிவிக்காமல் மௌனம் காக்கின்றனர். சசிகலாவுக்கு ஆதரவு என்பதில் தினகரன் மட்டுமே உறுதியாக இருக்கிறார். தினகரனுக்கும் எடப்பாடி பழனிசாமிக்கும் என்றைக்கு நேரடி சண்டை வருகிறதோ, அன்றைக்கு சசிகலா எதிர்ப்பு நிலையை எடப்பாடி பழனிசாமி எடுப்பார். சசிகலா ஆதரவு அணியோடு எதிர்ப்பு அணிகள் ஒன்று சேருவதற்கு வாய்ப்புகள் இல்லை. வரும் காலங்களில் மக்கள் நம்பிக்கையைப் பெற வேண்டும் என்றால், சசிகலா எதிர்ப்பு அரசியல்தான் கை கொடுக்கும். இந்த மூன்று அணிகளும் இணைவதற்கும் எதிர்காலத் தில் வாய்ப்பு இருக்கிறது. தலைமைக் கழகத்தில் இருந்து சசிகலா படத்தை நீக்கியதிலும் அரசு அலுவலகங்களில் தன்னுடைய படத்தை வைத்ததிலும் எடப்பாடி பழனிசாமியின் உறுதியை கொங்கு மண்டல அ.தி.மு.கவினர் உணர்ந்துள்ளனர். இந்த லாபியை அறிந்துதான், தன்னுடைய வலுவைக் காட்ட போராடி வருகிறார் டி.டி.வி.தினகரன்" என்றார் விரிவாக. 'இரட்டை இலைச் சின்னம் யாருக்கு?' என்ற மோதலில், தீபாவும் களம் இறங்கியிருக்கிறார்.போயஸ் கார்டனில் நடந்த சண்டையை அடுத்து, 'தனக்கும் உரிமை உண்டு' என்று காட்டுவதற்காக அவர் களமிறங்கியிருக்கிறார். அவருக்குப் பின்புலத்தில், 'பா.ஜ.க தலைமைக்கு நெருக்கமான தமிழகப் புள்ளி ஒருவர் இருக்கிறார்' என்ற தகவலும் வெளிவருகிறது. அண்ணா தி.மு.கவைப் பல துண்டுகளாகச் சிதறடிக்கும் வேலைகள் தீவிரமாக நடந்து வரு கின்றன. 'யாருக்கு வழி அமைத்துக் கொடுக்க இந்த நாடகங்கள் நடத்தப்படுகின்றன?' என்ற கேள்விகளும் அரசியல் மட்டத்தில் எழாமல் இல்லை.


என் விலகல் குறித்து நிலவும் அவதூறு: மஸ்லீ வேதனை

சவூதி அரேபியா ஆதரவிலான மன்னர் சாலமன் அனைத்துலக மையம் அமைக்க முயன்றதன் பேரில்தான்

பதவி விலக தாம் வற்புறுத்தப்பட்டதாக உலவும் தகவலை மஸ்லீ மாலிக் மறுத்தார்.

இணையத்தளங்களில் வெளியிடப்படும் இந்த

தகவல் மிகவும் அவதூறானது. இப்படி ஒரு மையத்தை அமைக்க எந்த சந்தர்ப்பத்திலும் விவாதங்களோ பேச்சுவார்த்தையோ நடைபெறவில்லை என்றார் அவர்.

மேலும் கல்வியமைச்சுக்கும் இதற்கும் என்ன சம்பந்தம் என்று அவர் வினவினார். இப்படி ஒரு மையத்தை அமைக்க முயன்றதன் பேரில்தான் மகாதீர் ஆத்திரமடைந்து மஸ்லீயை பதவி விலகச் சொன்னார் என்று அந்த தகவலில் கூறப்பட்டுள்ளது.

என்னுடைய பணிகள், பேச்சுக்கள் அனைத்தும் பதிவு செய்யப்பட்டுள்ளன. இதுபோன்ற அவதூறுகளை தாண்டிவர கடவுள் எனக்கு வலிமை தர வேண்டும். என்னிடம் இப்போது பதவிகள் இல்லை. அமைச்சரும் இல்லை. ஒரு சாதாரண பிரஜை நான் என்றார் அவர்.


இந்திராகாந்தி விவகாரம்: கணவரைக் கண்டுபிடிக்க முடியவில்லையா?

கோலாலம்பூர், பிப்.4-

தனது மூன்று பிள்ளைகள் மத மாற்றம் செய்யப்பட்டதை எதிர்த்துப் போராடிய எம். இந்திராகாந்தியின் முன்னாள் கணவர் கே. பத்மநாபன் என்ற முகமட் ரிதுவான் அப்துல்லாவையும் அவரின் கடைசிப்புதல்வி பிரசன்னா டிக்ஷாவையும்  போலீசார் விரைந்து கண்டு பிடிக்க வேண்டும். அப்படி கண்டுபிடிக்க முடியவில்லையென்றால் போலீஸ் படைத் தலைவர் டான்ஸ்ரீ முகமட் ஃபுஸி  ஹருண் பதவி விலக வேண்டும் என்று ஜ.செ.க.  மூத்த தலைவர் லிம் கிட் சியாங் நேற்று சவால் விடுத்துள்ளார்.

Read More: Malaysia Nanban Tamil Daily on 4.2.2018


இது தமிழ்நாட்டுக்கே பெருமை.. நெகிழும் ஓ.பி.எஸ்!

ஜெயலலிதா படம் திறக்கப்படுவதால் சட்டமன்றம் மட்டும் அல்ல தமிழ்நாட்டுக்கே பெருமை என்று முன்னாள் முதல்வர் ஒ.பன்னீர்செல்வம் தெரிவித்துள்ளார். தமிழக சட்டசபை மண்டபத்தில் மறைந்த ஜெயலலிதாவின் உருவப்படத்தை ஜூலை மாதம் திறக்க தமிழக அரசு முடிவு செய்துள்ளதாக முதல்வர் எடப் பாடி பழனிசாமி அறிவித்தார். சட்டமன்றத்தில் ஜெயலலிதா படம் திறக்கப்படுவதற்கு தமிழக எதிர்கட்சிகள் கடும் எதிர்ப்பு தெரிவித்துள்ளன. இந்நிலையில் எதிர்ப்பு தெரிவித்தவர்களுக்கு பதிலளிக்கும் விதமாக ’மக்கள் மன்றத்தில் மதிபிழந்தவர்கள் சட்டமன்ற மாண்பு பற்றி பேசுவதை நிறுத்த வேண்டும்’ என ஓ.பி.எஸ் எச்சரித்துள்ளார். இதுகுறித்து அவர் வெளியிட்டுள்ள அறிக்கையில் ’ஜெயலலிதா படம் திறக்கப்படுவதால் சட்டமன்றம் மட்டும் அல்ல தமிழ்நாட்டுக்கே பெருமை. தமி ழகத்தை வளமாக்கிய ஜெயலலிதாவின் படம் எப்போது திறக்கப்படும் என மக்கள் காத்துக்கிடக்கின்றனர்’ என்று குறிப்பிட்டுள்ளார்.


நைஜீரியாவில் தற்கொலைப் படை தாக்குதல்... 16 பேர் பலி!

நைஜீரியாவில் நடந்த தற்கொலைப் படை தாக்குதலில் 16 பேர் பரிதாபமாக உயிரிழந்தனர். நைஜீரியாவில், தொடர்ந்து போகோ ஹராம் தீவிரவாதிகள் பல்வேறு தாக்குதல்களை நடத்தி வருகின்றனர். ஷரியா என்னும் இஸ்லாமிய சட்டத்தைக் கொண்டுவர அவர்கள் வலியுறுத்தி வருகின்றனர். கடந்த 7-ம் தேதி, போகோ ஹராம் தீவிரவாதிகள் நடத்திய வெடிகுண்டு மற்றும் துப்பாக்கிச்சூடு தாக் குதலில், 14 பேர் கொல்லப்பட்டனர். இன்று, இரண்டு பெண்கள் நடத்திய தற்கொலைப் படை தாக்குதலில், 16 பேர் பலியாகியுள்ளனர். போர்னோ மாவட்டத்தில் நடந்த இந்தத் தாக்குதலில் பலர் படுகாயமடைந்துள்ளனர். இந்தத் தாக்குதலுக்கு இதுவரை எந்தத் தீவிரவாத அமைப்பும் பொறுப்பேற்கவில்லை. எனினும், பெண்களை வைத்து போகோ ஹராம் தீவிரவாதிகளே தற்கொலைத் தாக்குதல் நடத்துவதால், இதுவும் அவர்கள் சதி வேலையாக இருக்கலாம் எனக் கூறப்படுகிறது.


நிலானி விஷம் அருந்தி தற்கொலை முயற்சி! மருத்துவமனையில் தீவிர சிகிச்சை!

சென்னை ஆலப்பாக்கத்தில் சின்னத்திரை நடிகை நிலானி விஷம் அருந்தி தற்கொலை முயற்சியில் ஈடுபட்டுள்ளார்.  மருத்துவமனையில் அனும திக்கப்பட்டுள்ள அவருக்கு தீவிர சிகிச்சை அளிக்கப்பட்டுவருகிறது.

கடந்த சில நாட்களுக்கு முன்பு நிலானியின் காதலர் காந்தி லலித்குமார் சென்னை கே.கே.நகரில் நடுரோட்டில் தற்கொலை செய்துகொண்டார்.  நிலானி தன்னை திருமணம் செய்துகொள்ள மறுப்பதாக கூறி, தீக்குளித்து தற்கொலை செய்துகொண்டார்.     இது குறித்து போலீசார் விசாரணை நடத்தி வந்தனர்.

இந்த பரபரப்பான சூழ்நிலையில் காவல்நிலையில் நேரில் ஆஜரான நிலானி,   காந்தி்யின் தற்கொலைக்கு நான் காரணம் இல்லை.   அவரை திருமணம் செய்வதாகத்தான் இருந்தேன்.  ஆனால், மதுப்பழக்கத்தினால் என்னிடம் லட்சக்கணக்கில் பணம் வாங்கிக்கொண்டே இருந்தார்.  இதனால் மனம் வெறுத்து அவரிடம் இருந்து விலகினேன் என்று காவல்நிலையத்தில் புகார் அளித்துவிட்டு, இதையே செய்தியாளர்களிடமும் கண்ணீர் மல்க தெரி வித்தார். மேலும்,  காந்தியுடன் தான் நெருக்கமாக இருக்கும் புகைப்படங்களை வேண்டுமென்றே சமூக வலைத்தளங்களில் பரப்பி என் எதிர்கால வாழ்க்கையை நாசமாக்குமின்றனர் என்று குமுறினார்.

காந்தி தற்கொலை தொடர்பான விசாரணை தொடர்ந்து நடைபெற்று வரும் நிலையில்,  இன்று நிலானி தனது வீட்டில்  விஷம் அருந்தி தற்கொலை முயற்சியில் ஈடுபட்டுள்ளது பரபரப்பை ஏற்படுத்தியுள்ளது.


மாமியார்-கணவரின் சித்ரவதைக்கு ஆளான மலேசியப் பெண் மீட்பு.

கோலாலம்பூர், டிச.5-

கணவர், மாமியாரின் இரக் கமற்ற செயலால் நாள் தோறும் அடி, உதை சித்ரவ தைக்கு ஆளாகி  சொல்லொண்ணா துயரத்தில்,  சித்ரவதை என்னும் படுகுழியில் தள்ளப்பட்டு, ரண வேதனைக்கு ஆளான மலேசியப் பெண் தேவசூரியா, தமிழக போலீசாரால் மீட்கப்பட்டார். தமிழகத்தில் தாம் நம்பியவரை  நாடி சென்று, அங்கே தனது உயிருக்கே ஆபத்து ஏற்படும் அளவிற்கு அந்தப் பெண் ஆளானார்.

கோலாலம்பூரைச் சேர்ந்த தேவசூரியா சுப்பிரமணியம் என தன்னை அடையாளம் கூறிக் கொண்ட அந்த மாது தன் நான்கு வயது மகனுடன் நாடு திரும்ப இருப்பதாக தமிழ்நாடு ராமநாதபுரம் மாவட்டத்தில் உள்ள உச்சிபுலி போலீஸ் நிலையத்தின் சப்-இன்ஸ்பெக்டர் சதீஷ்குமார் கூறினார். அந்தப் பெண்ணை நாங்கள் அவரை ராமேஸ்வரத்தில் உள்ள போலீஸ் நிலையத்திற்கு அனுப்பி வைத்தோம். அங்கு பிரச்சினைக்கு தீர்வு காணப்பட்டது. அவருடைய விமான டிக்கெட்டுகளும் முன்பதிவு செய்யப்பட்டு விட்டன என்று  சதீஷ்குமார் தெரிவித்தார்.

தேவசூரியா உதவி கோரி விரக்தியில் அழுது கொண்டிருப்பதை  காட்டும் ஒரு வீடியோ காட்சி சமூக ஊடகங்களில் பரவிய போது அவருடைய அவல நிலை வெளியே தெரிய வந்தது. தன் மாமியாரும் கணவரும் சேர்ந்து தன்னை அடித்து சித்ரவதை செய்வதாகவும் தன்னை உடனடியாக காப்பாற்றி மலேசியாவிற்கு அனுப்பி வைக்குமாறு அந்தப் பெண் அழுத காட்சி, பலரின் இதயத்தை உறைய வைத்தது. தன்னை கொடுமைப்படுத்துவதாகவும் உயிருக்கு ஆபத்து ஏற்பட்டு விடுமோ என தான் அஞ்சுவதாகவும்  அந்தமாது வீடியோவில் கூறியிருந்தார்.

Read More: Malaysia Nanban News paper on 12.5.2017


லஞ்சாங் தமிழ்ப்பள்ளி விவகாரம்!

பகாங் மாநிலத்தின் லஞ்சாங் தோட்டத் தமிழ்ப்பள்ளிக்கான புதிய கட்டடத்தினைப் பயன்படுத்தும் மாணவர்களின் கனவுகள் நிராசையாகி வருவதாகவே நண்பன் குழுவிற்குக் கிடைத்த தகவல்கள் உறுதிப்படுத்துகின்றன. 39 தமிழ்ப்பள்ளிகளின் கட்டுமானத்திற்கு முழுமையான பொறுப்பினை ஏற்றுக் கொண் டிருக்கும் டத்தோ ப.கமலநாதனின் செயல்பாடுகள் தமிழ்ப்பள்ளிகளுக்கு விடியலை ஏற்படுத்துமா என்ற கேள்வியே தற்போது எழுந்துள்ளது. பகாங் லஞ்சாங் தோட்டத் தமிழ்ப்பள்ளியின் தொடர்பில் கடந்த 2 வருடங்களாக இழுபறி நிலையில் இருந்து வரும் சாலைக்கான நிர்மாணிப்பினை குத் தகையாளர் மேற்கொள்வதற்கு ஏற்ற வகையில் முடிவினைப் ப.கமலநாதன் அறிவித்திருந்தும் லஞ்சாங் தமிழ்ப்பள்ளி மேலாளர் வாரியம் 39 தமிழ்ப் பள்ளிகளின் திட்ட மேலாண்மை ஆலோசக நிறுவனத்தின் ரகுவும் மீறுகின்றார்களா என்ற கேள்விக்கு நண்பன் குழு பதில் வேண்டி நிற்கின்றது. * டத்தோ ப.கமலநாதனின் முயற்சியையும் மீறுகின்றதாக கருதப்படும் லஞ்சாங் தோட்டத் தமிழ்ப்பள்ளிக்கான சாலை நிர்மாணிப்பு விவகாரத்தின் வழி; * துணைக் கல்வியமைச்சரின் முடிவைக்கூட யாரும் கேட்கவில்லை என்பது நியாயமா? * திட்ட மேலாண்மை ஆலோசக நிறுவனத்தின் முழுமையான பொறுப்புகள் என்ன? * பள்ளி மேலாளர் வாரியங்களின் தலையீடுகள் தமிழ்ப்பள்ளியில் எதிர்காலத்தைச் சிதைக்கலாமா? * ஒரு பள்ளியின் விவகாரத்திற்கு தீர்வு காணவே முடியாத போது மேலும் முப்பது பள்ளிகளுக்கு விடியல் ஏற்படுமா? கடந்த இரண்டு வருடங்களாக இழுபறியாக இருந்து வரும் சாலை நிர்மாணிப்பு விவகாரத்திற்கு மூலகர்த்தாவாக இருக்கும் கல்வியமைச்சின் வெ. 450,000 மானியத்தினை உடனடியாக மீட்டுக் கொள்வதற்கு கல்வியமைச்சு நடவடிக்கையை மேற்கொள்ள நடவடிக்கை எடுக்கப்படுமா என்ற கேள்வி யோடு ஏன் கல்வியமைச்சின் துணைக் கல்வியமைச்சர் இன்றுவரை எந்தவிதமான நடவடிக்கையும் எடுக்கவில்லை என நண்பன் குழு வினவுகின்றது. அரசியல் தலையீடுகளும் அதிகாரத் துஷ்பிரயோகங்களும் பள்ளிப் பொறுப்பாளர்களின் சுயநலப் போக்கும் ஒன்றுமே அறியாத சுமார் 20 லஞ்சாங் தோட்டத் தமிழ்ப்பள்ளி மாணவர்களின் எதிர்காலத்தினைக் கேள்விக் குறியாக்கியிருப்பது சாபமா என்ற வேதனையான கேள்வியே தொக்கி நிற்கின்றது. * துணைக்கல்வியமைச்சரின் ஆணையை மீறியது ஏன்? * பள்ளி மேலாளர் வாரியம் மாணவர்களை வஞ்சிக்கலாமா? * சாலையைப் போடாமலேயே பயன்படுத்தத் திட்டமா? பகாங் லஞ்சாங் தோட்டத் தமிழ்ப்பள்ளியின் தொடர்பில் கடந்த 2 வருடங்களாக இழுபறி நிலையில் இருந்து வரும் சாலைக்கான நிர்மாணிப்பினை குத் தகையாளர் மேற்கொள்வதற்கு ஏற்ற வகையில் முடிவினைப் ப.கமலநாதன் அறிவித்திருந்தும் லஞ்சாங் தமிழ்ப்பள்ளி மேலாளர் வாரியம் 39 தமிழ்ப்பள்ளிகளின் திட்ட மேலாண்மை ஆலோசக நிறுவனத்தின் ரகுவும் மீறுகின்றார்களா என்ற கேள்விக்கு நண்பன் குழு பதில் வேண்டி நிற்கின்றது. *டத்தோ ப.கமலநாதனின் முயற்சியையும் மீறுகின்றதாக கருதப்படும் லஞ்சாங் தோட்டத் தமிழ்ப்பள்ளிக்கான சாலை நிர்மாணிப்பு விவகாரத்தின் வழி; *துணைக் கல்வியமைச்சரின் முடிவைக்கூட யாரும் கேட்கவில்லை என்பது நியாயமா? *திட்ட மேலாண்மை ஆலோசக நிறுவனத்தின் முழுமையான பொறுப்புகள் என்ன? *பள்ளி மேலாளர் வாரியங்களின் தலையீடுகள் தமிழ்ப்பள்ளியில் எதிர்காலத்தைச் சிதைக்கலாமா? *ஒரு பள்ளியின் விவகாரத்திற்கு தீர்வு காணவே முடியாத போது மேலும் முப்பது பள்ளிகளுக்கு விடியல் ஏற்படுமா? கடந்த இரண்டு வருடங்களாக இழுபறியாக இருந்து வரும் சாலை நிர்மாணிப்பு விவகாரத்திற்கு மூலகர்த்தாவாக இருக்கும் கல்வியமைச்சின் வெ. 450,000 மானியத்தினை உடனடியாக மீட்டுக் கொள்வதற்கு கல்வியமைச்சு நடவடிக்கையை மேற்கொள்ள நடவடிக்கை எடுக்கப்படுமா என்ற கேள்வி யோடு ஏன் கல்வியமைச்சின் துணைக் கல்வியமைச்சர் இன்றுவரை எந்தவிதமான நடவடிக்கையும் எடுக்கவில்லை என நண்பன் குழு வினவுகின்றது. அரசியல் தலையீடுகளும் அதிகாரத் துஷ்பிரயோகங்களும் பள்ளிப் பொறுப்பாளர்களின் சுயநலப் போக்கும் ஒன்றுமே அறியாத சுமார் 20 லஞ்சாங் தோட் டத் தமிழ்ப்பள்ளி மாணவர்களின் எதிர்காலத்தினைக் கேள்விக் குறியாக்கியிருப்பது சாபமா என்ற வேதனையான கேள்வியே தொக்கி நிற்கின்றது.


திருமணமான மாதுடன் கள்ளத் தொடர்பு.

சுங்கை பூலோ அடுத்தவர் மனைவியுடன் கள்ளத் தொடர்பில் ஈடுபட்ட ஆடவரை மாதின் கணவரும் 10க்கும் மேற்பட்டோரும் சேர்ந்து கொடூரமான முறையில் தாக்கி யுள்ளனர். நேற்று முன்தினம் நள்ளிரவு 1மணியளவில் கம்போங் பாயா ஜாராஸ் ஹிலிர், சுங்கை பெலோங்கில் நிகழ்ந்த இச்சம்பவத்தில் 25 வய துடைய ஆடவர் பலத்த காயங்களுக்கு ஆளாகியுள்ளார். தாக்குதலுக்கு ஆளான நபர் தன் தந்தைக்கு தகவல் தெரிவித்ததுடன், அவரின் தந்தை இந்த விவகாரம் தொடர்பில் போலீசில் புகார் செய்துள்ளதாக சுங்கை பூலோ மாவட்ட போலீஸ் படைத் தலைவர் சோமு சுப்பிரமணியம் தெரிவித்தார்.சம்பவம் நிகழ்ந்த இடத்திற்கு சென்று பார்க்கையில் தன் மகன் கொடூரமாக தாக்கப்பட்டதுடன் அவரின் மீது சுடு நீர் ஊற்றப்பட்டிருந்ததாகவும் அவரின் தந்தை போலீசிடம் தெரிவித்தார். சுங்கை பூலோ மருத்துவமனையில் சிகிச்சை பெற்று வரும் அந்நபரின் உடலில் சுடு நீர் ஊற்றப்பட்டதால் முதுகு, தோள்பட்டை, கழுத்து ஆகிய பகுதிகள் வழண்டு போயின. கணவனுடன் விவாகரத்து செய்வதற்கான நடவடிக்கையில் ஈடுபட்டு வரும் மாதுவுடன் இந்த ஆடவர் கள்ளத் தொடர்பு வைத் துள்ளார். இதனை அறிந்து கொண்ட அக்கணவன் சக நண்பர்களுடன் சேர்ந்து சம்பந்தப்பட்ட ஆடவரை கண்முன் தெரியாமல் தாக்கியுள்ளார். இந்த தாக்குதல் சம்பந்தமாக போலீசுக்கு புகார் கிடைத்தவுடன் தாக்குதலில் ஈடுபட்ட அனைவரையும் கைது செய்யும் நடவடிக்கை மேற்கொள்ளப்பட்டது. பொதுமக்கள் வழங்கிய தகவலின் அடிப்படையில் சம்பந்தப்பட்ட மாதின் கணவர் உட்பட எழுவரை போலீசார் கைது செய்துள்ளனர். மேலும் அந்த கும் பலைச் சேர்ந்தவர்கள் ரோத்தான், கட்டை, சுடு நீர் மற்றும் பல ஆயுதங்களை பயன்படுத்தி ஆடவரை தாக்கியுள்ளனர். கைது செய்யப்பட்ட அனைவ ரையும் தடுப்புக் காவலில் வைத்து விசாரிக்க ஷா ஆலாம் நீதிமன்றம் உத்தரவு பிரபித்துள்ளது. தாக்குதலில் ஈடுபட்ட மற்றவர்களையும் போலீசார் வலை வீசி தேடி வருகின்றனர். இந்த சமப்வம் தொடர்பில் தகவல் தெரிந்த பொதுமக்கள் 03-61574745 என்ற எண்ணுடன் தொடர்பு கொள்ளுமாறு போலீஸ் படைத் தலைவர் சோமு கேட்டுக் கொண்டார்.


சசிகலா, தினகரன் குடும்பத்தை ஒதுக்குவோம்

முதல்வர் எடப்பாடி பழனிசாமி மற்றும் அமைச்சர்கள், நேற்று முதல் ஆலோசனையில் ஈடுபட்டுவந்தனர். குறிப்பாக, இன்றும் தலைமைச் செயலகம் மற்றும் முதல்வர் எடப்பாடி பழனிசாமி வீட்டில் அமைச்சர்கள் ஆலோசனை நடத்தினார்கள். முதல்வர் எடப்பாடி பழனிசாமி வீட்டில் நடந்த ஆலோசனைக்குப் பிறகு, அமைச்சர் ஜெயக்குமார் செய்தியாளர்களிடம், "தினகரன் குடும்பத்தை ஒதுக்கிவைத்துவிட்டு, ஆட்சியை நடத்துவோம். கட்சியும் ஆட்சியும் ஒரு குடும்பத்தின் கட்டுப்பாட்டில் இருக்கக் கூடாது. தினகரன் குடும்பத்துக்கு இனி கட்சியில் இடம் கிடையாது. பன்னீர்செல்வம் பேச்சுவார்த்தைக்கு வந்தால், அவருடன் பேசத் தயார். தினகரன் குடும்பத்தின் தலையீடு, கட்சியிலும் ஆட்சியிலும் எள்ளளவும் இருக்கக்கூடாது. ஒற்றுமையாகக் கட்சியை வழிநடத்த வேண்டும் என்பதுதான் அனைவரது விருப்பமும். கட்சியை வழிநடத்த குழு அமைக்கப்படும். ஒற்றுமையாக இருந்து இரட்டை இலையை மீட்டு, சிறப்பான ஆட்சியைத் தொடர்வோம். முதலமைச்சர் உள்பட, அனைத்து அமைச்சர்களும் இதற்கு முழு ஒத்துழைப்பு அளிப்பர். சசிகலா குடும்பத்தை ஒதுக்கிவைக்க வேண்டும் என்பதே அனைவரின் விருப்பம். ஆட்சியைத் தொடர்ந்து சிறப்பாக நடத்துவது என்று முடிவு செய்யப்பட்டுள்ளது" என்றார்."தினகரன் குடும்பத்தால் கட்சிக்கு ஆபத்து ஏற்படும் என்பதாலேயே முடிவு எடுக்கப்பட்டுள்ளது . பன்னீர்செல்வம் எப்போது வந்தாலும் நாங்கள் பேச்சுவார்த்தைக்குத் தயார்" என்று அமைச்சர் சி.வி சண்முகம் கூறினார். "அனைவரின் ஒட்டுமொத்த முடிவைதான் ஜெயக்குமார் கூறினார். அனைவரும் சேர்ந்து இரட்டை இலையை பெறுவோம்" என்று நடராஜன் கூறி னார்.'ஜெயலலிதா விருப்பத்தின்படி ஆட்சியை கொண்டு செல்வோம்' என்று வைத்திலிங்கம் கூறினார். 'கட்சியில் பிரிவு இருக்கக்கூடாது என்பதே அனைவரின் விருப்பம்" என்று அமைச்சர் மணிகண்டன் கூறினார்.


காபூலில் அடுத்தடுத்து பயங்கரவாத தாக்குதல்

ஆப்கானிஸ்தான் தலைநகர் காபூலில் நேற்று அடுத்தடுத்து இரண்டு தாக்குதல் நிகழ்த்தப்பட்டது. மேற்கு காபூலில் உள்ள காவல்நிலையம் மீது தற் கொலைப்படை பயங்கரவாதிகள் கார்வெடிகுண்டு மூலம் தாக்குதல் நிகழ்த்தினர். முன்னதாக, போலீஸ்காரர்கள் மீது பயங்கரவாதிகள் துப்பாக்கிச்சூடு நடத்தினர். அடுத்தடுத்த இரு தாக்குதலில் 12 க்கும் மேற்பட்டோர் கொல்லப்பட்டனர். இந்த இருதாக்குதல்களுக்கும் இந்தியா கடும் கண்டனம் தெரிவித்துள்ளது. இதுகுறித்து வெளியுறவுத்துறை அமைச்சகம் தெரிவித்துள்ளதாவது:- “பயங்கரவாதத்தால் இந்தியாவும் பாதிப்புக்குள்ளாகியிருக்கிறது. எனவே, ஆப்கானிஸ்தான் மக்களின் வேதனைகளை பு இந்தியாவால் புரிந்து கொள்ள முடிகிறது. பயங்கரவாத தாக்குதலில் உயிரிழந்தவர்களுக்கு ஆழ்ந்த இரங்கலை தெரிவித்துக்கொள்கிறோம். காயம் அடைந்தவர்கள் விரைவில் நலமுடன் திரும்பு வார்கள் என்று உறுதியுடன் நம்புகிறோம்” என்று தெரிவிக்கப்பட்டுள்ளது. மேலும், பயங்கரவாத செயல்களுக்கு காரணமானவர்களை நீதியின் முன் நிறுத்த ஆப்கானிஸ்தானுடன் இந்தியா இணைந்து செயல்படும் என்பதை தெரிவித்துக்கொள்கிறோம் என்றும் தெரி விக்கப்பட்டுள்ளது.


3500 வயதுடைய மம்மிக்கள் கண்டுபிடிப்பு! யாருடையது?

எகிப்தின் லச்சர் நகர் அருகே உள்ள பழங்கால கல்லறையில் இருந்து 8 மம்மிகளை தொல்பொருள் ஆய்வாளர்கள் கண்டுபிடித்துள்ளனர். எகிப்தின் பண்டைய கால நாகரீகத்தில் அரச குடும்பங்களை சேர்ந்தவர்களின் உடல்களை பெரிய கல்லறைக்குள் பாதுகாப்பாக வைப்பது வழக்கம். இந்த உடல்கள் மம்மி என அழைக்கப்படுகின்றன. தற்போது இது தொடர்பான ஆராய்ச்சிகள் எகிப்தில் நடந்த போது அதன் லக்சார் நகரத்தில் சுமார் 3500 ஆண்டுகள் பழமை வாய்ந்த கல்லறையிலிருந்து 8 மம்மிகள் கண்டெடுக்கப்பட்டுள்ளன. இது முக்கிய அரச குடும்பத்தின் மம்மியாகும். மம்மிகளுடன் சேர்ந்து ஆயிரத்திற்கும் மேற்பட்ட பழங்கால பொருட்கள், மரத்தால் செய்யப்பட்ட வண்ணம் தீட்டிய பெட்டிகள், ஆயிரத்திற்கும் அதிக மான இறுதிச் சடங்குகளுடன் தொடர்புடைய சிலைகளும் கண்டெடுக்கப்பட்டுள்ளன. எகிப்திய மம்மிகள் குறித்த ஆராய்ச்சியில், இந்த கண்டுபிடிப்பு முக்கியமானதாக கருதப்படும் நிலையில் இது தொடர்பான ஆராய்ச்சிகள் தொடர்ந்து நடைபெற்று வருகிறது.


வேனில் பூட்டப்பட்ட சிறுவன் வெப்பம் தாங்காமல் இறந்தான்!

பாலர் பள்ளிக்குச் சென்ற ஆறு வயது சிறுவன் வேனி லேயே உறங்கி விட்டதை அறியாத வேன் ஓட்டுனர் வண் டியைப் பூட்டிச் சென்று விட் டதால் 3 மணிநேரமாக சிக்கி கொண்டிருந்த சிறுவன் கடும் வெப்பம் தாக்கியதால் உயிரிழந்தான். முகமட் இக்ராம் டானிஸ் எனும் அச்சிறுவன், ரவாங்கில் உள்ள பண்டார் கண்ட்றி ஹோம்ஸில் இருந்து அவ னது பாலர் பள்ளிக்குச் செல்ல நேற்று முன்தினம் மாலை 2 மணிக்கு வழக்கம் போல வேனில் ஏறி சென் றுள்ளான். ஆனால் செல்லும் வழியி லேயே அச்சிறுவன் அயர்ந்து தூங்கிவிட, சிறுவர்கள் அனை வரும் இறங்கியதைப் பார்த்த ஓட்டுனர் வேனைக் கொண்டு சென்று வாகன நிறுத்துமிடத்தில் நிறுத்திவிட்டு வீட்டிற்கு வந்து விட்டார். மாலையில் 5 மணிக்கு சிறுவர் களைப் பாலர் பள்ளியிலிருந்து ஏற்றி வர கிளம்பிய 21 வயது வேன் ஓட்டுனர், சிறுவர் இக்ராம் வேனில் மயங்கி இருப்பதைப் பார்த்து அதிர்ச்சியடைந்தார். உடனடியாக சிறுவனை அருகில் இருந்த கிளினிக்கிற்கு கொண்டு சென்றபோது கடும் வெப்பம் தாக்கி அவன் இறந்து விட்டதாக மருத்துவர் கூறியுள்ளார். ஓட்டுனரின் வாக்குமூலத்தைப் பதிவு செய்த போலீசார், சிறுவர் சட்டத்திற்கு கீழ் வழக்கை விசாரித்து வருகின்றனர்.


மழையால் பாதிக்கப்பட்ட இலங்கையின் பலி எண்ணிக்கை 150–ஐ எட்டியது

கொழும்பு, கடந்த 40 ஆண்டுகளில் இல்லாத அளவுக்கு கொட்டி வரும் மழையால் நாட்டின் தென்மேற்கு பகுதி முழுவதும் வெள்ளத்தில் தத்தளித்து வருகிறது. சுமார் 14 மாவட்டங்கள் கடுமையான பாதிப்புக்கு உள்ளாகி உள்ளன. ஆங்காங்கே பயங்கரமான நிலச்சரிவும் ஏற்பட்டு வருகிறது. வெள்ளம் மற்றும் நிலச்சரிவில் சிக்கி பலியானோரின் எண்ணிக்கை 150–ஐ எட்டி உள்ளது. மேலும் 560 பேர் மாயமாகி இருக்கிறார்கள். ஆறுகளில் அபாய கட்டத்தை தாண்டி வெள்ளம் செல்வதால், குடியிருப்பு பகுதிகள் மற்றும் விவசாய நிலங்கள் நீரில் மூழ்கியுள்ளன. இங்கு மழை வெள்ளம் பாதித்த பகுதிகளில் இலங்கையின் முப்படையினர் மீட்புபணிகளை மேற்கொண்டு வருகின்றனர். இயற்கை பேரிடரில் சிக்கியுள்ள இலங்கைக்கு உதவுமாறு ஐ.நா மற்றும் அண்டை நாடுகளுக்கு இலங்கை வேண்டுகோள் விடுத்துள்ளது. அதன்படி இலங்கையின் துயர்நீக்கும் பணிகளில் இந்தியா இறங்கி உள்ளது. இந்திய கடற்படைக்கு சொந்தமான 3 போர்க்கப்பல்கள் நிவாரணபொருட்களுடன் இலங்கைக்கு அனுப்பி வைக்கப்பட்டன. இதில் ஐ.என்.எஸ். கிரிச் போர்க்கப்பல் நேற்று காலையில் கொழும்பு துறைமுகத்தை சென்றடைந்தது. அதில் சென்றுள்ள மீட்புக்குழுவினர், இலங்கை கடற்படை மற்றும் அதிகாரிகளுடன் இணைந்து மீட்பு நடவடிக்கைகளில் ஈடுபட்டு உள்ளனர். மேலும் ஏராளமான நிவாரண உதவிகளும் வழங்கப்பட்டன. இதே போல் ஐ.என்.எஸ்.ஸர்துல் மற்றும் ஐ.என்.எஸ்.ஜலஸ்வா ஆகிய 2 போர்க்கப்பல்களும் இன்று (ஞாயிற்றுக்கிழமை) இலங்கை சென்றடையும் என தெரிகிறது. இவற்றில், மீட்புபணிகளுக்காக ஹெலிகாப்டர்கள், படகுகள் உள்ளிட்டவையும், மருந்துகள், உணவுகள் உள்ளிட்ட நிவாரண பொருட்களும் கொண்டு செல்லப்படுகின்றன. இலங்கையில் வெள்ளம் மற்றும் நிலச்சரிவால் உயிர் இழந்தவர்களுக்கு இரங்கல் தெரிவித்துள்ள பிரதமர் மோடி, அங்கு நடைபெறும் மீட்புபணிகளில் இந்தியா துணை நிற்கும் என்று கூறியுள்ளார்.


பள்ளி மாணவர்களுக்கு 11 கட்டளைகள்!

பைல் பயன்படுத்தக்கூடாது போன்ற விதிமுறைகள் விதிக்கப்பட்டன. தற்போது, புதிதாக 11 விதிமுறைகளை உருவாக்கப்பட்டுள்ளன. இது தொடர்பாகப் பள்ளிக் கல்வித்துறை, அனைத்து மாவட்ட முதன்மைக் கல்வி அலுவலர்களுக்கும் சுற்றறிக்கை அனுப்பியுள்ளது. அதில் இடம்பெற்றுள்ள விதிமுறைகள்: * மாணவர்கள் காலை 9.15 மணிக்குள் பள்ளிக்கு வந்து சேர வேண்டும். * லோ ஹிப், டைட் பிட் ‘பேன்ட்’கள் அணிந்து பள்ளி வளாகத்துக்குள் வர அனுமதி இல்லை. * அரைக்கை சட்டை மட்டுமே அணிய வேண்டும். சட்டையை இறுக்கமாக அணியக்கூடாது. * மாணவர்கள் அணியும் சட்டை நீளம் ‘டக் இன்’ செய்யும்போது வெளியில் வராத வகையில் இருக்க வேண்டும். * சீரற்ற முறையில் ‘இன்’ பண்ணக் கூடாது. கறுப்பு கலர் சிறிய ‘பக்கிள்’ கொண்ட பெல்ட் மட்டுமே அணிய வேண்டும். * கை, கால் நகங்கள், தலைமுடி சரியான முறையில் வெட்டப்பட வேண்டும். * விருப்பத்துக்கு மீசை வளர்க்கக்கூடாது. மேல் உதட்டை தாண்டாதவாறு மீசை இருக்க வேண்டும். முறுக்கு மீசையோ, வேறுவிதமான மீசைகளோ வைத்திருந்தால் கடும் நடவடிக்கை எடுக்கப்படும்.


வைரலாகும் பன்றிமுக குழந்தை பற்றி இத்தாலியார் விளக்கம்!!

ஒவ்வொரு நாளும் ஒவ்வொரு வினோத செய்திகள் இணையங்களில் வைரலாகி வருகிறது. அப்படி அண்மையில் வைரலான ஒன்றுதான் பன்றி முகம் கொண்ட குழந்தை. கடந்த சில நாட்களாகவே பன்றி உருவம் கொண்ட ஒரு குழந்தை ஒரு பன்றியின் அருகில் பிறந்து கிடப்பது போன்றும் அந்த குழந்தை யின் உருவம் பாதி மனித உருவத்தையும் முகம், கை நகங்கள், பற்கள் என மற்றவை பன்றியின் உருவத்தையும் ஒன்றடக்கிய ஒரு வினோத முகமாக இருந்தது.

இது சமூக வலைதளங்களில் வைரலாகி மனிதன் பன்றியுடன் உறவுகொண்டதால்தான் இப்படி ஒரு சம்பவம் நடந்துள்ளது என பல பல கருத்துக்களை நெட்டிசன்கள் பரப்பிவந்தனர். அதையும் தாண்டி சிலர் இது ஆஃப்ரிக்காவின் முரங்கா பகுதியில் நடந்த சம்பவம் என்றும் சிலர் இது இந்தியாவில் நடந்த சம்பவம் என்றும் போட்டு குழப்பிவந்தனர்.

இந்நிலையில் இத்தாலியை சேர்ந்த  லைர மகனுக்கோ  என்ற கலைஞர் ஒருவர் இது சிலிகான் பிளாஸ்டிக் ரப்பரால் செய்யப்பட்ட ரியாலிஸ்டிக் மாடல் பொம்மை எடசி ஸ்டோரி-யில் தற்போது இந்த பொம்மை விற்பனைக்கு வந்துள்ளது என குறிப்பிட்டுள்ளார். இதுபோன்ற ரியாலிட்டி பொம்மைகளை வைத்து எடுக்கப்படும் புகைப்படங்கள் உண்மை என பரவி வைரலாகி வருவது அதிகரித்துள்ளது சமூக வலைதளங்களில் என்பதே உண்மை.


புலிகள் அமைப்பின் முன்னாள் உறுப்பினர் அதிரடியாக கைது

வெளிநாட்டில் இருந்து தாயகம் திரும்பிய முன்னாள் போராளி ஒருவர் பயங்கரவாத தடுப்பு பிரிவினரால் கைது செய்யப்பட்டுள்ளதாக தெரிவிக்கப்படுகின்றது.முல்லைத்தீவு முத்தையன்கட்டு பகுதியை சேர்ந்த குடும்பஸ்தரான இவர், கட்டுநாயக்க விமான நிலையத்தில் வைத்து கைது செய்யப்பட்டுள்ளதாக தெரிவிக்கப்படுகின்றது. கடந்த 2013ஆம் ஆண்டு தொழில் நிமிர்த்தம் மத்திய கிழக்கு நாட்டிற்கு சென்றிருந்த குறித்த நபர் தாயகம் திரும்பிய நிலையில் கைதுசெய்யப்பட்டுள்ளார்.இதேவேளை, கைது செய்யப்பட்டவர் தமிழீழ விடுதலைப் புலிகள் அமைப்பின் முன்னாள் உறுப்பினர் என தெரிவிக்கப்படுகின்றது.


1எம்டிபி ஊழல் குற்றவாளிகளை விடமாட்டேன்- ஏஜி டோமி தோமஸ்

கோலாலம்பூர்,

ஒரே மலேசியா மேம்பாட்டு நிறுவன (1எம்டிபி) ஊழலில் சம்பந்தப்பட்டவர்கள் என கூறப்படுவோருக்கு எதிராக குற்றவியல் குற்றச்சாட்டுகளை கொண்டு வருவதே எனது முதல்பணி என்று புதிதாக நியமிக்கப்பட்டு இருக்கும் சட்டத்துறை தலைவர் (ஏஜி) டோமி தோமஸ் தெரிவித்தார். அரசாங்கத்தின் முதல் பணி, 1எம்டிபி சம்பந்தப்பட்ட அனைத்து விவகாரங்களின் மீதும் உடனடி கவனம் செலுத்துவது தான் என்று தோமஸ் செய்தியாளர்களிடம் கூறினார்.

Read More: Malaysia Nanban Tamil Daily on 7.6.2018


யாழ்ப்பாணத்தில் இராணுவத்தின்மீது அதிரடித் தாக்குதல்.

யாழ்ப்பாணம் யாழ்ப்பாணத்தில் பாதுகாப்பு நடவடிக்கையில் ஈடுபட்டிருந்த இராணுவ வாகனம் மீது அடையாளம் தெரியாத நபர்கள் துப்பாக்கிச் சூடு நடத்தியுள்ளனர். யாழ்ப்பாணம் பளை எனுமிடத்தில் இந்த அதிரடி தாக்குதல் நிகழ்ந்துள்ளது. சேத விவரம் எதுவும் வெளியிடப்படாத அதேவேளை சம்பவ இடத்தில் ஆயிரக்கணக்கான இராணுவ வீரர்கள் குவிக்கப்பட்டுள்ளதுடன் அங்கு பெரும் பதற்ற சூழல் நிலவுவதாகவும் இலங்கையில் செய்திகள் வெளியாகின. T 56 ரக துப்பாக்கி கொண்டு நடத்தப்பட்ட இந்த தாக்குதலால் மிகப்பெரும் குழப்ப நிலைக்குத் தள்ளப்பட்டிருக்கும் யாழ்ப்பாண இராணுவத்தலைமை இது முள்ளிவாய்க்கால் நினைவு நாளுக்குக்கான அதிரடியாக இருக்கலாம் என சந்தேகம் வெளியிட்டுள்ளது. மேலும் விடுதலைப் புலிகளை முற்றிலும் ஒழித்து விட்டதாக கூறிவரும் படைத்தரப்பிடையே இந்த தாக்குதல் பெரும் அதிர்ச்சியினையும் ஏற்படுத்தியிருக்கிறது. இதனிடையே நேற்று அதிகாலை போலீசார் மக்களை வீடுகளை விட்டு வெளியேற வேண்டாம் என அறிவித்திருந்தனர். மேலும் பல பிரதேசங்களில் சுற்றி வளைப்புகள் மேற்கொள்ளப்பட்டு தேடுதல் நடவடிக்கையும் தொடர்கிறது.யாழ்ப்பாணத்தில் நிகழ்த்தப்பட்ட இந்த தாக்குதலால் குழம்பியிருக்கும் இலங்கை அரசு உடனடியாக இதுகுறித்து உரிய அறிக்கையினை வழங்குமாறு படைத்தரப்பைக் கேட்டுக் கொண்டதாக செய்திகள் தெரிவிக்கின்றன.


வருமானம் பாதிக்கப்பட்ட நிறுவனங்களுக்கு தக்க நேரத்தில் கைகொடுக்கும்

பிரிஹாத்தின் திட்டம்

வருமானத்தை இழந்து, சிரமத்தில் சிக்கித் தவித்த தொழில் நிறுவனங்களுக்கு தக்க தருணத்தில் கைகொடுத்திருக்கும் அரசாங்கத்திற்கும் பிரதமருக்கும் நன்றி

* சொக்சோ பிரிஹாத்தின் சம்பள உதவித் தொகைக்கு சுமார் 53.2 விழுக்காட்டு நிறுவனங்கள் விண்ணப்பம் செய்திருந்த நிலையில் 33 விழுக்காட்டினருக்கு அங்கீகாரம் கிடைத்தது

* பணியாளர்களுக்கு சம்பளம் கொடுப்பது உட்பட பணப்புழக்கம் அவ்வளவாக பாதிக்கப்படாமலிருக்க இத்திட்டம் உதவுகிறது

 டத்தோ இராமநாதன் வரவேற்றார்

கோலாலம்பூர், ஜூன் 28-

கோவிட்-19 நடமாட்டக் கட்டுப்பாடு காரணமாக நாட்டிலுள்ள ஏராளமான சிறிய மற்றும் நடுத்தர தொழில் நிறுவனங்களும் (SME) மைக்ரோ (MICRO) தொழில்களும் பெருமளவு பாதிக்கப்பட்டன. தங்களின் வழக்கமான வருமானம் தடைபட்டு, பணியாளர்களையும் தக்க வைக்க முடியாமல் தத்தளிக்கும் நிறுவனங்களுக்கு அரசாங்கத்தின் பிரிஹாத்தின் உதவித் திட்டம் பேருதவியாக அமைந்துள்ளது.

சரியான நேரத்தில் வழங்கப்படும் இந்த உதவிகளுக்காக அரசாங்கத்திற்கும் பிரதமருக்கும் நன்றி கூறுகிறார் கோலாலம்பூர், சிலாங்கூர் இந்தியர் வர்த்தகத் தொழில்துறை சங்கத்தின் தலைவர் டத்தோ ஆர்.இராமநாதன். இச்சங்கம் சுமார் 800 உறுப்பினர்களைக் கொண்டுள்ளது. சேவைகள், தயாரிப்புத் துறை உட்பட பல்வேறு துறைகளைச் சார்ந்த எஸ்.எம்.இ. நிறுவனங்கள் இதில் அங்கத்துவம் பெற்றுள்ளன. நடமாட்டக் கட்டுப்பாடு காரணமாக சில மாதங்களுக்கு தொழில் நிறுவனங்கள் மூடப்பட்ட வேளையில், சங்கம் மேற்கொண்ட ஓர் ஆய்வின்வழி சுமார் 81.7 விழுக்காட்டு நிறுவனங்கள் 1 முதல் 3 மாதங்கள் வரைக்கும் கையிலிருக்கும் பணப்புழக்கத்தைக் கொண்டு தொடர்ந்து செயல்பட முடியும் என்பது கண்டறியப்பட்டது.

மூன்று முதல் 6 மாதங்களுக்கு தங்களால் சமாளிக்க முடியும் என 15.6 விழுக்காட்டு நிறுவனங்களும் ஓராண்டுக்கும் மேலாக தங்களால் சமாளிக்க முடியும் என 2.8 விழுக்காட்டு நிறுவனங்களும் கூறியுள்ளன. அதே சமயம், இந்த நடமாட்டக் கட்டுப்பாட்டு காலத்தில் சுமார் 79.8 விழுக்காட்டு நிறுவனங்கள் மூடப்பட்டிருந்தன என்றும் இராமநாதன் தெரிவித்தார். சொக்சோ பிரிஹாத்தின் சம்பள உதவித் தொகைக்கு சுமார் 53.2 விழுக்காட்டு நிறுவனங்கள் விண்ணப்பம் செய்திருந்த நிலையில்33 விழுக்காட்டினருக்கு அங்கீகாரம் கிடைத்தது.

பி.எஸ்.என். மைக்ரோ / ஐ - கிரெடிட் பிரிஹாத்தின் திட்டத்திற்கு 37.6 விழுக்காட்டு நிறுவனங்கள் விண்ணப்பம் செய்திருந்தன. ஆனால், 0.9 விழுக்காட்டு நிறுவனங்களுக்கு மட்டுமே உதவித்தொகை கிடைத்தது. இதன் விண்னப்ப முறைகள் மறுஆய்வு செய்யப்பட வேண்டும் என இராமநாதன் வலியுறுத்தினார். வர்த்தக வங்கிகள் அல்லது சி.ஜி.சி. நிறுவனத்துடன் கோவிட்-19 சிறப்பு நிவாரண நிதிக்காக (SRF) சங்கத்தின் உறுப்பினர்களில் சுமார் 41.3 விழுக்காட்டினர் விண்ணப்பங்களை சமர்ப்பித்திருந்தனர்.

கோவிட்-19 தாக்கத்தின் காரணமாகப் பாதிக்கப்பட்ட நிறுவனங்களுக்கு உதவும் வகையில் அரசாங்கம் அறிவித்துள்ள பிரிஹாத்தின் திட்டத்திற்காக சங்கத்தின் உறுப்பினர்கள் பலர் நன்றி தெரிவித்ததை அவர் கோடி காட்டினார். கோவிட்-19 தாக்கத்திலிருந்து விரைந்து நிவாரணம் பெற்று வரும் நாடுகளில் மலேசியாவும் ஒன்று. இதற்கான ஒட்டுமொத்த பெருமையும் மலேசிய அரசாங்கம், பிரதமர் டான்ஸ்ரீ மொகிதீன் யாசின்,  சுகாதார தலைமை இயக்குநர் நூர் ஹிஷாம், உயர்நிலை அமைச்சர் டத்தோஸ்ரீ இஸ்மாயில் சப்ரி யாக்கோப் ஆகியோரைச்  சேரும்.

பல்வேறு நிறுவனங்கள் மூடப்பட வேண்டிய இக்கட்டான நிலையில், ஒரு புறம் வருமானம் இல்லை என்றாலும் பணியாளர்களுக்கு சம்பளம் கொடுக்க வேண்டும் என்ற கட்டாயம் இருந்தது. எவ்வாறு சமாளிப்பது என்ற சிக்கலில் இருந்த சமயத்தில்தான் அரசாங்கத்தின் வெ.1,200 பிரிஹாத்தின் உதவித் திட்டம் அறிவிக்கப்பட்டது. இது உண்மையில் பாதிக்கப்பட்ட நிறுவனங்களுக்குப் பேருதவியாக இருந்தது. எங்கள் சங்கத்தின் உறுப்பினர்கள் இதனை வரவேற்றனர். பெஞ்சானா திட்டத்தின் கீழ் இது மேலும் மூன்று மாதங்களுக்கு நீட்டிக்கப்பட்டுள்ளது. பணியாளர்களுக்கு சம்பளம் கொடுப்பது உட்பட பணப்புழக்கம் அவ்வளவாகப் பாதிக்கப்படாமலிருக்க இத்திட்டம் உதவுகிறது என அவர் தொடர்ந்து கூறினார்.

தக்க நேரத்தில் கிடைத்த உதவி

 இதனிடையே, அரசாங்கம் தக்க நேரத்தில் வழங்கிய நிதியுதவி தனது நிறுவனத்தின் தொடர் நடவடிக்கைகளுக்குப் பேருதவியாக இருந்தது என கூறுகிறார் ஹெவி லாஜிஸ்டிக் செர்விசஸ் செண்டிரியான் பெர்ஹாட் (Hevi Logistics Services Sdn. Bhd.) நிறுவனத்தின் நிர்வாக இயக்குநர் செல்வராஜு (47). இவரின் மனைவி மோகனா தேவியும் இந்நிறுவனத்தின் மற்றோர் இயக்குநராவார். இருவரும் வெற்றிகரமாக இந்நிறுவனத்தை வழி நடத்தி வருகின்றனர். தனது நிறுவனத்திற்கு கிடைத்த அரசாங்கத்தின் பிரிஹாத்தின் உதவித் திட்டம் குறித்து செல்வராஜுடன் பேசுகையில் பயனுள்ள பல்வேறு விஷயங்களைப் பகிர்ந்து கொண்டார்.

எங்கள் நிறுவனத்தின் 10 பணியாளர்களுக்காக இந்த உதவி நிதிக்கு விண்ணப்பம் செய்திருந்தோம். கோவிட்-19 நடமாட்டக் கட்டுப்பாடு காரணமாக தொழில் நடவடிக்கைகள் 50 விழுக்காடு வீழ்ச்சி கண்டிருந்தாலும் எஸ்.எம்.இ. கடனுதவிக்கான எங்களின் விண்ணப்பம் அங்கீகரிக்கப்பட்டது. அதை வைத்து தொடர்ந்து நிறுவன நடவடிக்கைகளை மேற்கொள்கிறோம். நாங்கள் சம்பந்தப்பட்டது மருந்து தொடர்பான சரக்குகள் ஏற்றுமதி, இறக்குமதி சேவைகள் (Freight Forwarding)  என்பதால் இந்த நிதி உதவியை வைத்து பணியாளர்களுக்கு சம்பளம் கொடுப்பது உட்பட நிறுவனத்தின் மற்ற வழக்கமான செயல்பாடுகளை கவனிக்க முடிந்தது.

சுமார் 15 ஆண்டுகளாக நாங்கள் இத்துறையில் ஈடுபட்டு வருகிறோம். எந்த ஒரு தொழில் புரிந்தாலும் ஆவணங்கள் மற்றும் கணக்கு விவரங்களை நாம் சரியாக வைத்திருந்தால், முறையாக வரி செலுத்தினால் இதுபோன்ற அரசாங்க உதவிகள் நமக்கு எளிதாகக் கிடைப்பதற்கு வகை செய்யும். இவற்றையெல்லாம் நாம் சரியாக வைத்திராமல், அரசாங்கத்தையே குறை கூறுவதால் எந்தப் பயனும் இல்லை என்பதையும் செல்வராஜு தெரிவித்தார்.

நாம் மிகவும் சிரமப்பட்டு உழைப்பைப் போட்டு நிறுவனத்தை வெற்றிகரமாக நடத்துகிறோம். ஆனால், இதுபோன்ற முக்கியமான விஷயங்களில் கவனம் செலுத்தத் தவறி விடுகிறோம். வணிகத்துறையில் ஈடுபட்டிருக்கும் நம்மில் பலரும் இதுபோன்ற தவற்றைச் செய்கின்றனர். வருமானத்தை இழந்து, சிரமத்தில் சிக்கித் தவித்த தொழில் நிறுவனங்களுக்கு உதவி தேவைப்பட்ட தருணத்தில் கைகொடுத்திருக்கும் அரசாங்கத்திற்கும் பிரதமருக்கும் தாம் இவ்வேளையில் நன்றி தெரிவித்துக்கொள்வதாகவும் அவர் மேலும் கூறினார். விமானம், கப்பல்கள் வழி சரக்குகளை அனுப்பி வைத்தல், கிடங்கு, சரக்கு பணியகம், சுங்க அனுமதி, போக்குவரத்து உள்ளிட்ட பல்வேறு சேவைகளை இந்நிறுவனம் வழங்குகிறது. சிலாங்கூர் சுபாங் ஜெயா, கோலாலம்பூர் அனைத்துலக விமான நிலையம், கிள்ளான் துறைமுகம் ஆகிய இடங்களில் இந்நிறுவனம் அலுவலகங்களைக் கொண்டுள்ளது.


நாட்டுக்கு பயன்படாத அமைச்சர்கள்   நீக்கப்படுவர் - இம்ரான்கான் அதிரடி

பெஷாவர்,

பாகிஸ்தான் கிரிக்கெட் அணியின் கேப்டனாக இருந்த இம்ரான்கான், அரசியல் களத்தில் குதித்தார். கடந்த 1996-ம் ஆண்டு பாகிஸ்தான் தெஹ்ரீக் இ இன்சாப் கட்சியை தொடங்கினார். படிப்படியாக கட்சியை வளர்த்து, 22 ஆண்டுகளுக்கு பின்னர் கடந்த ஆண்டு ஆட்சியைப் பிடித்தார். தற்போது பாகிஸ்தான் நிதி நெருக்கடியில் தத்தளித்து வருகிறது.

கடந்த வியாழக்கிழமை திடீரென நாட்டின் நிதி அமைச்சராக இருந்து வந்த ஆசாத் உமரை இம்ரான்கான் நீக்கினார். புதிய நிதி அமைச்சராக அப்துல் ஹபீஸ் ஷேக்கை நியமித்தார். அமைச்சரவையில் மேலும் சில மாற்றங்களை செய்து உள்நாட்டு அரசியலை இம்ரான்கான் பரபரப்புக்கு உள்ளாக்கினார்.

இதனிடையே,  ஓரக்ஜாய் மாவட்டத்தில் நடைபெற்ற பொதுக்கூட்டத்தில் பேசிய இம்ரான்கான்,  எனது ஒரே நோக்கம், நாட்டின் முன்னேற்றம் மட்டும்தான். அதற்காகத்தான் எனது அணியில் மாற்றங்களை செய்தேன். நாட்டுக்கு பயன்படாத அமைச்சர்கள் நீக்கப்படுவார்கள்.  ஒரு நல்ல கேப்டன், தொடர்ந்து தனது அணியின் மீது கண்களை வைத்திருக்க வேண்டும். அதைத்தான் நான் செய்வேன் என்று அதிரடியான அறிவிப்பைச் செய்தார்.


1,300 CCக்கு குறைவான கார், 125 CC க்கு குறைந்த மோட்டார் சைக்கிள்களுக்கு உதவித் தொகை.

நாடு ஒரு லட்சம் கோடி வெள்ளிக்கும் மேல் கடுமையான கடன் நெருக்கடியை எதிர்நோக்கியிருப்பதால் நிதி நிலைமை சீர்படும் வரை பக்காத்தான் ஹராப்பான் அரசாங்கம் தமது தேர்தல் கொள்கை அறிக்கையில் அறிவித்த 100 நாட்களுக்குள் நிறைவேற்றவிருக்கின்ற மக்கள் நலன் சார்ந்த திட்டங்களில் 5 அம்சங்களை ஒத்திவைக்கக்கூடும் என்று நிதி அமைச்சர் லிம் குவான் எங் நேற்று அறிவித்துள்ளார்.

Read More: Malaysia Nanban Tamil Daily on 1.6.2018


கோடீஸ்வரர் ஆனந்தகிருஷ்ணனை தேடப்படும் குற்றவாளியாக அறிவிக்க முடியாது.

ஏர்செல்- மெக்சிஸ் ஊழல் வழக்கில் மலேசிய கோடீஸ்வரரான டான்ஸ்ரீ ஆனந்தகிருஷ்ணன் உட்பட இருவரை தேடப்படும் குற்றவாளிகளாக அறிவிக்க இயலாது. அவ்வாறு அறிவிக்கும்படி செய்து கொண்ட விண்ணப்பத்திற்கு நீதிமன்றம் மறுப்பு தெரிவித்துள்ள விவகாரம் பரபரப்பை ஏற்படுத்தியுள்ளது. இதுதொடர்பாக இந்தியாவின் மத்தியப் புலனாய்வுப் பிரிவான சி.பி.ஐ. சிறப்பு நீதிமன்றத்தில் வழக்கு மனு ஒன்றை தாக்கல் செய்தது. அது நேற்று விசார ணைக்கு வந்தது. அதில், மலேசிய கோடீஸ்வரரான டான்ஸ்ரீ ஆனந்த கிருஷ்ணன் மற்றும் தனது வர்த்தக சகாவான ரால்ப் மார்ஷல் ஆகியோரை தேடப்படும் குற்றவாளிகளாக அறிவிக்க, சிபிஐ சார்பாக மனு செய்யப்பட்டது. இந்த மனுவை விசாரித்த நீதிபதிகள் அமர்வு, 2 பேரையும் தேடப்படும் குற்றவாளிகளாக அறிவிக்க முடியாது என்றும், அவர்கள் மலேசிய குடியுரிமை பெற்றவர்கள் என்பதால் நீதிமன்றம் இந்த முடிவை கூறியுள்ளது. கடந்த 3 ஆண்டுகளுக்கும் மேலாக, சம்பந்தப்பட்ட 2 பேரையும் விசாரணைக்கு ஆஜராக வலியுறுத்தி, சி.பி.ஐ. நோட்டீஸ் விட்டும், எந்தப் பதிலும் இதுவரை இல்லை என்பதும் குறிப்பிடத்தக்கது. ஏர்செல்-மெக்சிஸ் வழக்கில் கலைஞர் கருணாநிதியின் பேரன்களான தயாநிதி மாறன், கலாநிதி மாறன், இவரின் மனைவி காவேரி கலாநிதி, சௌத் ஏசியா எஃப்எம் நிறுவன மேலாண்மை இயக்குநர் கே.சண்முகம் ஆகியோர் மீதும் மலேசிய கோடீஸ்வரர் ஆனந்தகிருஷ்ணன் மற்றும் சன் டைரக்ட், சவுத் ஏசியா எஃப்எம் ஆகிய 2 நிறுவனங்கள் மீதும் குற்றம் சாட்டப்பட்டிருந்தது. இந்த வழக்குகள் சிபிஐ சிறப்பு நீதிமன்றத்தில், நீதிபதி சைனி முன்னிலையில் நடைபெற்று வந்தது. இந்நிலையில், இந்த வழக்கின் தீர்ப்பு கடந்த பிப்ரவரி மாதம் வழங்கப்பட்டது. அதில், குற்றவாளிகள் குற்றம் செய்ததற்குப் போதிய முகாந்திரம் இல்லாததால், வழக்கு தள்ளுபடி செய்யப்படுவதாக தீர்ப்பு வழங்கப்பட்டது. அதேபோல், இந்த விவகாரத்தில் அமலாக்கத்துறை தொடர்ந்த வழக்கும் தள்ளுபடி செய்யப்பட்டது. சற்றும் எதிர்பாராத இந்தத் தீர்ப்பை எதிர்த்து மேல் முறையீடு செய்ய அமலாக்கத்துறை மற்றும் சிபிஐ அதிகாரிகள் திட்டமிட்டனர்.


கேமரன் மலைத் தொகுதி மஇகாவினுடையது.

கேமரன்மலை நாடாளுமன்றத் தொகுதி மஇகாவிற்கு உரியது என்றும் 14ஆவது பொதுத் தேர்தலின்போது அந்தத் தொகுதியில் கட்சி போட்டியிடும் என் றும் மஇகா தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் நேற்று திட்டவட்டமாக கூறினார். அந்தத் தொகுதியில் போட்டியிடும் தனது எண்ணத்தை மைபிபிபி தலைவர் டான்ஸ்ரீ எம்.கேவியஸ் சுட்டிக்காட்டி இருப்பதற்கு பதிலளிக்கும் வகையில் டாக்டர் சுப்பிரமணியம் இவ்வாறு கூறினார். மஇகாவின் முன்னாள் தேசியத் தலைவர் டத்தோஸ்ரீ ஜி.பழனிவேல், கேமரன் மலை நாடாளுமன்றத் தொகுதி யின் நடப்பு உறுப்பினராவார். பொதுத் தேர்தலுக்கு முன்னர் இம்மாதிரியான கோரிக்கைகள் எழுவது இயல்பு என்று சுகாதார அமைச்சருமான சுப்பிரமணியம் குறிப்பிட்டார். மஇகாவும் மைபிபிபியும் தேசிய முன்னணி பங்காளிக் கட்சிகளாகும். கேமரன் மலை தொகுதி ஆளுங்கட்சிக்கு ஒரு பாதுகாப்பான தொகுதி என பலராலும் கருதப் படுகிறது. பொதுத் தேர்தலில் கேமரன் மலை உட்பட ஏழு நாடாளுமன்றத் தொகுதிகளையும் 13 சட்டமன்றத் தொகுதிகளையும் கைப்பற்ற கட்சி இலக்காக கொண் டிருப்பதாக டாக்டர் சுப்பிரமணியம் தெரிவித்தார். கட்சி ஒன்பது நாடாளுமன்றத் தொகுதிகளிலும் 19 சட்டமன்றத் தொகுதிகளிலும் போட்டியிடும் என்று அவர் செய்தியாளர்களிடம் கூறினார். தென் கிழக்காசிய பொது சுகாதார ஊட்டச்சத்து உணவு மாநாட்டை தொடக்கி வைத்த பின்னர் அவர் செய்தியாளர் களிடம் இதை தெரிவித்தார்.


நம்பிக்கை கூட்டணியில் பிரதமர் வேட்பாளர் தேர்வில் இந்தியர்கள் புறக்கணிப்பு

கோலாலம்பூர்,

வரும் பொதுத் தேர்தலையொட்டி பக்காத்தான் ராக்யாட் எனப்படும் நம்பிக்கை கூட்டணியின் பிரதமர் வேட்பா ளராக துன் மகாதீர் முகமட்டை தேர்வு செய்வதில்  தனது நான்கு கட்சிகளுடன் கருத்திணக்க ஒப்பந்த உடன்பா ட்டை செய்து கொண்ட அந்த எதிர்க்கட்சி கூட்டணி, ஒப்பந்த உடன்பாட்டில் ஓர் இந்தியர்கூட கை யெழுத்திட அனுமதிக்காமல் போனது பெரும் அதிர்ச்சியை ஏற்படுத்தியுள்ளது. மூவினத்தவர்களுடன் இணைந்து நாட்டின் சுதந்திரத்திற்கு வித்திட்ட இந்தியர்கள், அக்கூட்டணியில்  முற்றாக ஓரங்கட்டப் பட்டு ள்ளனர் என்பதற்கு அவர்களின்  ஒப்பந்த பிரகடனமே  சான்று என்று நிரூபிக்கப்பட்டுள்ளது.

நேற்று முன்தினம் ஞாயிற்றுக்கிழமை நம்பிக்கை கூட்டணியின் 2018 ஆம் ஆண்டுக்கான பேராளர் மாநாடு, ஷா ஆலம்,  மாநாட்டு மையத்தில் நடைபெற்றது. அந்த  மாநாட்டில் நம்பிக்கை கூட்டணி வரும் 14 ஆவது பொதுத் தேர்தலில் வெற்றி பெற்றால்  அந்த கூட்டணியின் தலைவரும் பிரிபூமி பெர்சத்து மலேசியா கட்சியின் தலைவ ருமான  துன் மகாதீர் முகமட், பிரதமர் வேட்பாளராகவும் பி.கே.ஆர். கட்சியின் தலைவர் டத்தோஸ்ரீ வான் அஜிசா துணைப்பிரதமர் வேட்பாளராகவும் அறிவிக்கப்பட்டுள்ள வேளையில் தீபகற்ப மலேசியாவில் நம்பிக்கை கூட்டணி  165 நாடாளுமன்றத் தொகுதிகளுக்கு போட்டியிடும் என்று தெரிவிக்கப்பட்டது.

Read More: Malaysia Nanban News Paper on 9.1.2018


ஆர்.கே.நகர் கோடீஸ்வர வேட்பாளர்கள் பட்டியல்: நாம் தமிழர் கட்சி வேட்பாளர் முதலிடம்

ஆர்.கே.நகர் தொகுதியில் போட்டியிடும் 9 வேட்பாளர்கள் கோடீஸ்வரர்கள். இந்த பட்டியலில் ரூ. 14.14 கோடி சொத்துக்களுடன் நாம் தமிழர் கட்சி வேட் பாளர் முதலிடத்தில் உள்ளார்.ஆர்.கே.நகர் தொகுதிக்கு வருகிற 12-ந் தேதி இடைத்தேர்தல் நடக்கிறது. இந்த தொகுதியில் 62 வேட்பாளர்கள் போட்டி யிடுகிறார்கள். ஜனநாயக சீர்திருத்த அமைப்பு மற்றும் அறப்போர் இயக்கம் சார்பில் அதன் ஒருங்கிணைப்பாளர் சுதர்‌ஷன், ஆர்.கே.நகர் தொகுதி வேட்பாளர்கள் பற்றிய ஆய்வு அறிக்கையை வெளியிட்டுள்ளார். அதன் விவரம் வருமாறு:- ஆர்.கே.நகர் தொகுதியில் போட்டியிடும் 9 வேட்பாளர்கள் கோடீஸ்வரர்கள். இதில் நாம் தமிழர் கட்சி வேட்பாளர் கலைக்கோட்டுதயம் ரூ 14.14 கோடி சொத்துக்களுடன் முதலிடத்தில் உள்ளார். அ.தி.மு.க அம்மா கட்சி வேட்பாளர் டி.டிவி. தினகரனுக்கு ரூ 10.78 கோடி சொத்துக்களும், அ.தி.மு.க புரட்சித் தலைவி அம்மா கட்சி வேட்பாளர் மதுசூதனனுக்கு ரூ.5.38 கோடி சொத்துக்களும் உள்ளன.


அதிபர் வேட்பாளர் யார்  மைத்திரி-மகிந்த மோதல்

கொழும்பு,

மக்கள் விரும்பும் வேட்பாளர் யாரோ அவர்தான் எங்கள் அதிபர் வேட்பாளர் என்று முன்னாள் அமைச்சரும் மகிந்த ராஜபக்சேவின் சகோதரருமான பசில் ராஜபக்சே தெரிவித்துள்ளார்.  கூட்டணி அமைப்பது தொடர்பில் தாம் யாரிடமும் எந்த நிபந்தனையையும் முன்வைக்கவில்லை என தெரிவித்த அவர், அதிபர் தேர்தலில் கூட்டணி அமையும் வாய்ப்பில்லை என்பதே உண்மையாகும்.

அதிபர் வேட்பாளர் உரிய நேரத்தில் அறிவிக்கப்பட வேண்டும் என்பதால் கோத்தபாய முன்வந்து தனது கருத்தைச் சொன்னது போல போட்டியிட விருப்பம் உள்ளவர்கள் தங்களின் விண்ணப்பத்தை முன் வைக்கலாம் என்றார்.  இலங்கை ஓர் இறைமையுள்ள நாடு என்பதனால் அதனை தீர்மானிக்கும் அதிகாரம் மக்களிடம் இருக்க வேண்டும். அதை உலக நாடுகள் புரிந்து கொள்ள வேண்டும்.

இதையடுத்து அதிபர் வேட்பாளர் தொடர்பில் ஸ்ரீலங்கா சுதந்திரக் கட்சியினருக்கும் பொதுஜன பெரமுனவினருக்குமிடையில் கடும் உட்பூசல்கள் நிலவி வருவதாகக் கூறப்படுகிறது.எந்தவொரு சூழ்நிலையிலும் பொதுஜன வேட்பாளரல்லாத இன்னொருவரை அதிபர் வேட்பாளராகக் களமிறக்கப் போவ தில்லை என மகிந்த தரப்பினர் கூறி வருகிறனர்.

அதேபோல் ஸ்ரீலங்கா சுதந்திரக்கட்சியைச் சேர்ந்த  அதிபர் மைத்திரிபால சிறிசேனாவோ அல்லது வேறொருவரோ அல்லாமல் வெளியிலிருந்து புதிய வேட்பாளரைக் களமிறக்கக்கூடாது என்பதில் மைத்திரி தரப்பினர் உறுதியாக இருந்து வருகின்றனர். இந்த நிலையில்  ஜனாதிபதி வேட்பாளர் தொடர்பில் அதிரடியான சில மாற்றங்கள் நிகழலாம் என எதிர்பார்க்கப்படுவதாக பசில் கூறியுள்ளார்.


குடியுரிமை விவகாரம்: சிறப்புக் கவனம் செலுத்துவேன்!

குடியுரிமையில்லாத மலேசியர்களுக்கு உதவுவதில் சிறப்பு கவனத்தை தாம் செலுத்தப் போவதாக துணைப்பிரதமர் டத்தோஸ்ரீ அகமட் ஜாஹிட் ஹமிடி தெரிவித்தார். அப்பிரச்சினையால் மலேசிய இந்தியர்கள், தீபகற்ப பூர்வக் குடிகள், கிழக்கு மலேசிய சுதேசி மக்கள் ஆகியோரும் பாதிக்கப்பட்டுள்ளதாக உள்துறை அமைச்சருமான ஜாஹிட் தெரிவித்தார். சரவா மாநிலத்தில் சீனர்களின் குடியுரிமை பிரச்சினைகளுக்குத் தீர்வு காண பணிக் குழு அமைக்கப்படும் என்றும் அவர் சொன்னார். அப்பணிக்குழு சரவா தேசியப் பதிவுத்துறையின்கீழ் செயல்படும் என்றார் அவர். குடியுரிமை இல்லாப் பிரச்சினை மீது எனக்கு மிகுந்த அக்கறை உண்டு. அப்பிரச்சினைக்கு முற்றுப்புள்ளி வைக்கக் கடப்பாடு கொண்டுள்ளேன் என்று கூச்சிங்கில் மாநில அரசும் தென் கூச்சிங் சீனர் சமூகமும் கூட்டாக ஏற்பாடு செய்திருந்த சீனப் புத்தாண்டு நிகழ்வில் கலந்துகொண்டபோது உள்துறை அமைச்சருமான அவர் கூறினார். குடியுரிமை விவகாரம் தற்போது மிகவும் பரபரப்பாக பேசப்பட்டு வரும் வேளையில் அவர்களின் பிரச்சினையை தீர்ப்பதில் சிறப்பு கவனம் செலுத்தப்படும் என்றார் அவர்.


தமிழக ஆட்சியாளர்கள் ஊழல் செய்வதில்தான் கவனம்

சென்னை: தமிழகத்தில் நிலவும் குடிநீர் தட்டுப்பாடு குறித்து அரசு கவலைப்படவில்லை என்று மு.க.ஸ்டாலின் குற்றம்சாட்டியுள்ளார். திமுக ஆட்சியின் போது தண் ணீர் தட்டுப்பாட்டை போக்க நீர்நிலைகள் முன்கூட்டியே தூர்வாரப்பட்டன என கொளத்தூர் தொகுதியில் நீர்நிலைகளை தூர்வாரும் பணிகளை பார்வை யிட்டபின் ஸ்டாலின் பேட்டியளித்துள்ளார். திமுக செயல்படுத்திய திட்டங்கள் குடிநீர் தட்டுப்பாடு போக்க நெம்மேலி, மீஞ்சூரில் கடல்நீரை குடிநீராக்கும் திட்டத்தை திமுக கொண்டு வந்தது. அதேபோல் ராமநாதபுரத்தில் ரூ.616 கோடி யில் கூட்டுகுடிநீர் திட்டம் திமுக ஆட்சியில் செயல்படுத்தப்பட்டது என ஸ்டாலின் தெரிவித்தார். தமிழக ஆட்சியாளர்கள் ஊழல் செய்வதில்தான் கவனத்தை செலுத்தி வருகின்றனர். அமைச்சர் மீது லஞ்சப்புகார் சமூக நலத்துறை அமைச்சர் சரோஜா லஞ்சம் கேட்டு பெண் அதிகாரியை மிரட்டியதாக செய்தி வந்துள்ளது. ஆட்சியில் இல்லாவிட்டாலும் மக்களின் தாகத்தை போக்க திமுக முயற்சித்து வருகிறது. தமிழகத்தில் உள்ள நீர்நிலைகளை தூர்வாரும் பணிகளை திமுக தொடர்ந்து மேற்கொள்ளும் என மு.க. ஸ்டாலின் தகவல் தெரிவித்துள்ளார்.


பிரதமருடன் செல்பி, குலுக்கல் பரிசு... தமிழகத்தில் 3 ஆண்டு சாதனை விளக்க கண்காட்சி!

பிரதமர் நரேந்திர மோடி தலைமையிலான தேசிய ஜனநாயகக் கூட்டணி அரசு 2017-ம் ஆண்டு மே 26-ம் தேதியுடன் 3 ஆண்டுகளை நிறைவு செய்தது. இந்த மூன்று ஆண்டுகளில் மேற்கொள்ளப்பட்ட முக்கியமான முன்முயற்சிகள் மற்றும் திட்டப்பணிகளை விளக்கும் வகையில் நாடெங்கும் கண்காட்சிக்கு மத்திய தகவல் ஒலிபரப்பு அமைச்சகம் ஏற்பாடு செய்துள்ளது. இந்த கண்காட்சியில் அரசின் திட்டங்களும் அதனால் அவர்களுக்கு கிடைக்கும் பலன்கள் பற்றியும் தெளிவுபடுத்த இந்த கண்காட்சிக்கு ஏற்பாடு செய்யப்பட்டுள்ளது. தமிழ்நாட்டிலும், புதுச்சேரியிலும் 12 இடங்கள் உள்பட நாடெங்கும் 300 இடங்களில் இந்த கண்காட்சிகள் நடக்கின்றன. கண்காட்சியை வெள்ளிக்கிழமை அன்று நண்பகல் 12 மணி வாக்கில் முக்கிய பிரமுகர்கள் தொடங்கி வைப்பார்கள். அதற்குப்பின் பல்வேறு நிகழ்ச்சிகள் நடைபெறும். கடந்த 3 ஆண்டுகளில் இடம்பெற்ற முன்னேற்றங்கள், சாதனைகள் இடம்பெறும். மக்கள் தங்கள் கருத்துகளை பிரதமருக்கு தெரிவித்தல். தனி நபர்களுக்கு தேவையான திட்டங்கள் பற்றிய விபரங்களை கணினி மூலம் பெறலாம், வினாடி வினா, பிர தமருடன் செல்பி, பல்வேறு தலைப்புகளில் நிபுணர்களின் வழிகாட்டுதல், நேயர்கள் பங்கேற்கும் நிகழ்ச்சிகள், நாளைய செயலி தரவிறக்கம், குலுக்கல் பரிசு என்று பல்வேறு நிகழ்ச்சிகளுக்கு ஏற்பாடு செய்யப்பட்டுள்ளது. தென்சென்னை, மதுரை, கோயம்புத்தூர் மற்றும் புதுச்சேரியில் ஜூன் 2-ம் தேதி முதல் 4-ம் தேதி வரை கண்காட்சிக்கு ஏற்பாடு செய்யப்பட்டுள்ளது. தமிழகத்தின் பிறநகரங்களில் கண்காட்சி ஜூன் 9-ம் தேதி முதல் ஜூன் 18-ம் தேதி நடத்த ஏற்பாடு செய்யப்பட்டுள்ளது.


1996-க்குப் பிறகு மிகப்பெரிய பறிமுதல். வெ.72.2 மில்லியன் போதைப்பொருள் சிக்கியது.

(சுகுணா முனியாண்டி) புக்கிட் மெர்தாஜம்,

புக்கிட் மெர்தாஜம், புக்கிட் தெங்கா வட்டாரத்தில் உள்ள சிறுரக தொழிற்சாலை ஒன்றில் திடீர் சோதனையை மேற்கொண்ட புக்கிட் அமான் போதை ப்பொருள் ஒழிப்புப் பிரிவின் போலீஸார் சுமார் 7 கோடியே 22 லட்சம் வெள்ளி பெறுமானமுள்ள போதைப்பொருளை கைப்பற்றியுள்ளனர்.1996-ஆம் ஆண்டிற்குப் பிறகு இந்நாட்டின் வரலாற்றில் பறிமுதல் செய்யப்படும் மிகப்பெரிய அளவிலான போதைப்பொருள் இதுவென அப்போதைப்பொருள் ஒழிப்புப் பிரிவின் இயக்குநர் டத்தோஸ்ரீ முகமட் சாலே கூறினார்.

Read More: Malaysia Nanban Tamil Daily on 15.9.2018


மோடியின் கையை வெட்டவும், கழுத்தை அறுக்கவும் பீகார் மக்கள் தயாராக உள்ளனர்

பாட்னா

பீகாரின் உஜியார்பூர் தொகுதி எம்.பி., நித்யானந்த் ராய், பிரதமர் மோடியை நோக்கி நீட்டப்படும் விரல்களை வெட்டுவோம் எனக்கூறி சர்ச்சையை ஏற்ப டுத்தினார். இதற்கு எதிர்ப்பு கிளம்பியதை தொடர்ந்து, அவர் மன்னிப்பு கேட்டார்.

பாட்னாவில் நடந்த கூட்டம் ஒன்றில் ராஷ்டிரிய ஜனதா தள கட்சி தலைவர் லாலுவின் மனைவியும், முன்னாள் முதல்வருமான ராப்ரி தேவி பேசுகை யில், மோடியை குற்றஞ்சாட்டுபவர்களின் விரல்களை வெட்டுவோம் என பா.ஜ.,வினர் கூறுகின்றனர். செய்து பாருங்கள். நாட்டு மக்கள் அமைதியாக இருக்க மாட்டார்கள். பீகார் மக்களும் அமைதியாக இருப்பார்களா?

இங்குள்ள பலர் பிரதமர் மோடியின் கழுத்தை அறுக்கவும், கையை வெட்டவும் தயாராக உள்ளனர். இதற்காக சிறைக்கு செல்லவும் தயாராக உள்ளனர். அமலாக்கத்துறை, சி.பி.ஐ.,வருமான வரித்துறை விசாரணை எதுவாக இருந்தாலும், அவர்களை பற்றி எனக்கு தெரியும். நாங்கள் என்ன தவறு செய்தோம். இதற்கு மத்திய மாநில அரசுகள் பதில் சொல்ல வேண்டும். இதற்காக அவர்கள் சம்மன் அனுப்பட்டும்.

என்னிடம் அவர்கள் விசாரணை நடத்த வேண்டுமென்றால், அவர்கள் பாட்னா வந்துதான் கேள்வி கேட்க வேண்டும். இவ்வாறு அவர் பேசினார்.ராப்ரி தேவியின் இந்த பேச்சுக்கு பாரதீய ஜனதா தலைவர்கள் கண்டனம் தெரிவித்து உள்ளனர்.


மரணத்திலும் தனித்துவம் பெற்ற தலைவர் கலைஞர்!!!

கலைஞருடைய மரணம், அவரைப் பற்றி இதுவரை பரப்பப்பட்ட அவதூறுகளை நம்பிப் பரப்பிவந்த இன்றைய தலைமுறையினருக்கு உண்மைகளை உரக்க உரைத்திருக்கிறது. மீடியாக்களில் வேலைசெய்யும் இளைஞர்களேகூட அவரைப்பற்றிய உண்மைகளை இப்போதுதான் படித்து செய்தியாக வெளியிடத் தொடங்கியிருக்கிறார்கள்.

அட, இவர் இவ்வளவு செய்திருக்கிறாரா என்பது இப்போதுதான் அவர்களுக்கே புரியத் தொடங்கியிருக்கிறது. இதற்கெல்லாம் காரணம் என்னவென்றால், அவருடைய நீண்டகால அரசியல் பயணம். அவர் கடந்து வந்த வேறுபட்ட சூழல்களில் வளர்ந்து வந்த தலைமுறைகள்.

இன்றைக்கும்கூட அவருடைய சாதனைகளை சொல்ல முயன்றால் முழுவதையும் யாராலும் வரிசைப்படுத்திவிட முடியாது. பலரும் பல சாதனைகளை வரிசைப் படுத்துகிறார்கள். நாம் வரிசைப் படுத்தியதில் இல்லாத பல சாதனைகள் மற்றவர்களின் பட்டியலில் இடம்பெற்று இருக்கும்.இதற்கு காரணம் எல்லாமே மக்கள் நலன் சார்ந்தவையாகவும், சமூகநீதி சார்ந்தவையாகவும், தமிழ்நாட்டின் கட்டமைப்பை மேம்படுத்தும் நீண்டகாலத் திட்டங்களாகவும் அமைந்திருப்பதுதான்.

கிராமங்களுக்கு பேருந்துகள் வரக் காரணம் கலைஞர்தான் என்றால் அப்படியா என்கிறார்கள்… காமராஜர் காலத்தில் பஸ்களை விடவில்லையா? என்கி றார்கள். காமராஜர் காலத்தில் பேருந்துகள் முதலாளிகளுக்கு சொந்தமாக இருந்தது. சாலைகள் நன்றாக இருக்கும் பெரிய ஊர்களுக்கு மட்டுமே பஸ்கள் வரும். கலைஞர்தான் இந்தியாவிலேயே முதன்முறையாக பேருந்து போக்குவரத்தை அரசுடைமையாக்கி குக்கிராமங்களுக்கும் பேருந்து வசதியை ஏற்ப டுத்திக் கொடுத்தார். ஒற்றையடிப் பாதைப் பயணத்தை சாலைவழிப் பயணமாக்கியவர் அவர். ஆம், குக்கிராமங்களையும் சாலைகளால் இணைத்தவர் அவர்தான்.

குடிசைகளாய் நிரம்பியிருந்த கிராமங்கள் இன்றைக்கு தீப்பிடிக்காத வீடுகளால் நிரம்பியிருக்கின்றன என்றால் கலைஞரின் குடிசை மாற்று வாரியமும், வீட்டுவசதி வாரியமும்தான் காரணம்.

பள்ளிகள் இல்லாத கிராமங்களே இல்லை என்ற நிலையை தமிழகம் அடையக் காரணமாக இருந்தவர் கலைஞர் என்றால் அப்படியா என்கிறார்கள்… காமராஜர் காலத்தில் 6 ஆயிரம் பள்ளிகளை திறந்தார் என்கிறார்கள். அவருக்கு முன் காங்கிரஸ் அரசின் முதல்வராக இருந்த ராஜாஜி மூடிய 6 ஆயிரம் பள்ளிகளைத்தான் திறந்தார் என்று உண்மையைச் சொன்னால் வியப்படைகிறார்கள்.

எல்லாவற்றுக்கும் மேலாக கல்லூரியில் பட்ட வகுப்புவரை இலவசக் கல்வியை அறிமுகப்படுத்தியவர் கலைஞர் என்றால் விவரம் தெரியாமல் மலைக்கிறார்கள். பெண்கல்வியில் தமிழகம் முதலிடத்தில் இருப்பதாக பெருமைப்படுவதற்கு கலைஞரே காரணம் என்றால் எப்படி என்று கேட்கிறார்கள்.

5 ஆம் வகுப்பு முடித்தவுடன் பெண் பிள்ளைகளை பள்ளியிலிருந்து நிறுத்திவிடுவார்கள் என்றால் நம்ப மறுக்கிறார்கள். 1989 ஆம் ஆணடு மூன்றாவது முறையாக கலைஞர் முதல்வரானவுடன், எட்டாம் வகுப்புவரை படித்தால் அவர்கள் திருமணத்திற்கு 5 ஆயிரம் ரூபாய் நிதியும், 10 ஆம் வகுப்புவரை படித்தால் திருமணத்திற்கு 8 ஆயிரம் ரூபாய் நிதியும், 12 ஆம் வகுப்புவரை படித்தால் 10 ஆயிரம் ரூபாய் நிதியும் கொடுப்பதாக அறிவி்த்தார். பிளஸ்டூ வரைக்கும் இலவச புத்தகங்கள் வழங்கினார். இந்தத் திருமண உதவியை பெறுவதற்காகவே பெண்களை படிக்க வைத்தார்கள். பிளஸ்டூ வரை நன்றாக படிக்கும் பெண்களை வீட்டாரே மேற்கொண்டு படிக்க வைக்க விரும்பினார்கள்.

1989ல் பதவியேற்ற சமயத்தில்தான் இந்தியாவில் முதன்முறையாக பெண்களுக்கு சொத்துரிமை, ஆரம்பக் கல்வி வரை அனைத்து வகுப்புகளுக்கும் பெண்களே ஆசிரியர் என்ற அறிவிப்பு, விவசாயிகளுக்கு இலவச மின்சாரம் என்ற திட்டங்களையெல்லாம் அறிவித்தார்.

விவசாயிகளுக்கு இலவச மின்சாரம் என்ற அறிவிப்புதான், தமிழகம் விவசாயத்தில் தன்னிறைவு பெற அடிப்படை காரணம் என்பது விவசாயிகளுக்கு தெரியும். அவரை மட்டும் 1977ல் மீண்டும் முதல்வராக்கியிருந்தால் தமிழகம் இலவசமே பார்க்காத எல்லா வகையிலும் முன்னேறிய மாநிலமாக ஆக்கியிருப்பார் என்கிறார்கள்.

இந்த ஆட்சிக் காலத்தில்தான், இடஒதுக்கீட்டு அளவை பிற்படுத்தப்பட்டவர்களுக்கு 20%, மிகவும் பிற்படுத்தப் பட்டவர்களுக்கு 30%, தாழ்த்தப்பட்ட வர்களுக்கு 18%, பழங்குடியினருக்கு 1% என 69 சதவீதமாக உயர்த்தினார் கலைஞர். பெண்கள் ஒருங்கிணைந்து சுயதொழில் வாய்ப்பைப் பெருக்கும் வகையில் மகளிர் சுயஉதவிக் குழுக்களை இந்தியாவில் முதன்முறையாக தர்மபுரியில் தொடங்கி வைத்தார் கலைஞர். வெறும் பருப்பு கலந்த சோறாக இருந்த சத்துணவுடன் முட்டை வழங்கும் திட்டத்தையும், அரசு நிறுவனங்களின் பணியிடங்களில் பெண்களுக்கு 30% இடஒதுக்கீடு வழங்கியதும் 1989-1991 இடைப்பட்ட இரண்டே ஆண்டு ஆட்சியில்தான்.

1977ல் இருந்து 1987 வரை எம்ஜியார் ஆட்சியில் தேடிப்பார்த்தாலும் இதுபோன்ற சாதனைகள் எதையும் பார்க்கவே முடியாது. தமிழகம் சாதி அரசியலுக்கு திரும்பியதும், நீண்டகாலத் திட்டங்களிலும், கட்டமைப்பு வசதிகளில் கவனம் செலுத்தாமலும் வெறும் கவர்ச்சித் திட்டங்களிலேயே காலத்தை ஓட்டினார் எம்ஜியார் என்பதுதான் உண்மை.

1989ல் ஆட்சிப் பொறுப்பை ஏற்ற கலைஞர் அவசர அவசரமாக அத்தனை சட்டங்களை பிறப்பித்தார். தமிழகத்தில் மட்டுமே அமலில் இருந்த இடஒதுக்கீடு முறையை இந்தியா முழுவதும் அமல்படுத்துவதிலும் முக்கிய பங்குவகித்தார். மண்டல் கமிஷன் பரிந்துரைகளை அன்றைய பிரதமர் வி.பி.சிங் மூலம் அமல்படுத்தச் செய்தார். பார்ப்பனீயத்தின் வேரை அசைக்கும் அவருடைய சட்டங்களை நிறைவேற்றும் கலைஞரின் ஆட்சியை பார்ப்பனீய சக்திகள் அனுமதிக்கவில்லை. விடுதலைப் புலிகளைக் காரணமாக காட்டி அடிப்படை காரணமே இல்லாமல் 1991ல் கலைஞர் ஆட்சியைக் கலைத்தன.

ஆனால், திமுக ஆட்சியில் நிறைவேற்றப்பட்ட சட்டங்கள் கலைஞருக்கு சாதகமாக இருந்தன. மீண்டும் திமுகவே வெற்றிபெறும் நிலை உருவாகியது. அதைச் சீர்குலைக்கவே, தமிழகத்தில் ராஜிவ் கொலை திட்டமிட்டு அரங்கேற்றப்பட்டது. இந்தக் கொலைக்கு பின்னணியில் மிகப்பெரிய சதி இருக்கிறது என்று இன்றுவரை சொல்லப்பட்டாலும், கலைஞரையும் திமுகவையும் ராஜிவ் கொலையில் சம்பந்தப்படுத்தி தோற்கடித்தனர்.

திமுகவின் செல்வாக்கு குறையவில்லை என்பதை அறிந்த ஒருகூட்டம், 1993ல் பொய்யான காரணங்களை குற்றச்சாட்டாக முன்வைத்து கட்சியை மீண்டும் பிளவுபடுத்தியது. ஆனால், கலைஞர் கட்சியை கட்டிக் காப்பாற்றினார். 1996ல் மீண்டும் நான்காம் முறையாக முதல்வரானார். தலைநகர் சென்னையின் ஆங்கிலப் பெயரான மெட்ராஸ் என்பதை நீக்கி, அனைத்து மொழியிலும் சென்னை என்றே அழைக்கும்படி சட்டம் இயற்றினார்.

கிராமப்புற மேம்பாட்டுக்காக நமக்குநாமே, அண்ணா மறுமலர்ச்சித் திட்டம் ஆகியவற்றை அமல்படுத்தினார். இந்தத் திட்டங்கள் கிராமப்புற அடிப்படைக் கட்டமைப்பு வசதிகளைப் பெருக்க உதவியது. விவசாயிகள் தங்களின் விளை பொருட்களை லாபகரமாக விற்க உழவர் சந்தைகளை உருவாக்கினார். அனைத்து சமுதாயத்து மக்களும் ஒரே இடத்தில் வசிக்கும் வகையில் 100க்கு மேற்பட்ட பெரியார் நினைவு சமத்துவபுரங்களை தமிழகம் முழுவதும் உருவாக்கினார்.

உள்ளாட்சித் தேர்தல்களில் பெண்களுக்கு 33 சதவீதம் இடஒதுக்கீடு, பிளஸ்டூ வரை மாணவர்களுக்கு இலவச பஸ் பாஸ், கணினி தமிழை மேம்படுத்தும் வகையில் சென்னையில் இணைய மாநாடு நடத்தி தமிழ் இணையப் பல்கலைக்கழகம், தனியார் மூலம் குக்கிராமங்களுக்கு மினிபஸ்கள் என்று 1996ல் பொறுப்பேற்ற கலைஞரின் சாதனைகள் பிரமிப்பூட்டுகின்றன.

2006 ஆம் ஆண்டு தேர்தலில் வெற்றிபெற்று ஐந்தாவது முறையாக பொறுப்பேற்ற கலைஞர், பதவியேற்பு மேடையிலேயே கிலோ அரிசி 2 ரூபாய்க்கு வழங்கவும், கூட்டுறவுக்கடன் ரூ 7 ஆயிரம் கோடியை தள்ளுபடி செய்தும், சத்துணவுத் திட்டத்தில் வாரம் 2 முட்டை வழங்கியும் உத்தரவிட்டார்.

கலைஞரின் இந்த பதவிக் காலத்தில்தான், சாமான்ய மக்களின் கனவான இலவச வண்ணத் தொலைக்காட்சிப் பெட்டி,  இலவச எரிவாயு இணைப்புடன் கூடிய எரிவாயு அடுப்பு ஆகியவை அனைத்துக் குடும்பத்தினருக்கும் வழங்கப்பட்டன. 2008-ஆம் ஆண்டு செப்டம்பர் 15-ஆம் நாள் முதல் 1 கிலோ அரிசி 1ரூபாய் என்ற விலையில் மாதம் 20 கிலோ அரிசி வழங்கப்பட்டது. இதையடுத்து, பட்டினிச்சாவு இல்லாத மாநிலமாக தமிழகத்தை மாற்றினார் கலைஞர்.

கர்ப்பிணிப் பெண்களுக்கு 6 மாதங்களுக்கு மாதம் 1000 ரூபாய் நிதியுதவி,  படித்தும் வேலைகிடைக்காத இளைஞர்களுக்கு மாத உதவித்தொகை, ஆதரவற்ற முதியோருக்கு மாதம் 400 ரூபாய் உதவித்தொகை, திருமணமாகாத மூத்த பெண்மணிகளுக்கு மாதந்தோறும் உதவித்தொகை என பல திட்டங்கள் நிறைவேற்றப்பட்டன.

அனைத்து சாதியினரும் அர்ச்சகராவதற்கானச் சட்டம், இஸ்லாமியர்களுக்கு கல்வி-வேலை வாய்ப்புகளில் 3.5% தனி இடஒதுக்கீடு, அருந்ததியர் சமுதாயத்தினருக்கு 3% உள் ஒதுக்கீடு, அரவாணிகள் என அழைக்கப்பட்டோரை திருநங்கைகள் எனப் பெயர் மாற்றம் செய்து அவர்களுக்கென தனி நல வாரியம், தமிழ்ப் பண்பாட்டின் அடையாளமாக விளங்கும் நாட்டுப்புறக்கலைஞர்களுக்கு நல வாரியம், ஊனமுற்றோர் என இழிவாக ஒதுக்கப்பட்ட வர்களை மாற்றுத் திறனாளிகள் எனப் பெயர் மாற்றம் செய்து அவர்களுக்கெனத் தனி அமைச்சகத்தை உருவாக்கினார். மாற்றுத் திறனாளிகளுக்கு அரசாங்கம் என்ன செய்யவேண்டும் என ஐ.நா.மன்றம் வழிகாட்டியதை இந்தியாவிலேயே முதன்முறையாகச் செயல்படுத்தியது கலைஞர் அரசு.

2008-ஆம் ஆண்டு செப்டம்பர் மாதம் முதல் 108 ஆம்புலன்ஸ் இலவச சேவைத் திட்டம், ஏழைகளுக்கும் உயர்தரமான சிகிச்சைகள் கிடைக்க வசதியாக 2009 ஆம் ஆண்டு ஜூலை 23-ந் தேதி முதல் கலைஞர் காப்பீட்டுத்திட்டம், 2010-ஆம் ஆண்டு மார்ச் 3ஆம் நாள் முதல் கலைஞர் இலவச வீடு வழங்கும் திட்டம் ஆகியவற்றின் மூலம் பல லட்சம் மக்கள் பலன் அடைந்தனர்.

சென்னைக்கு அருகே கார் தொழிற்சாலைகள், தகவல் தொழில்நுட்ப பூங்காக்கள் நிறுவப்பட்டு, உற்பத்தி வருவாயும் வேலைவாய்ப்பும் பெருகச் செய்தார். ஒரே பாடத்திட்டத்துடனான சமச்சீர் கல்வி முறை, ஒரு குடும்பத்திலிலிருந்து முதல் தலைமுறையில் பட்டதாரியாகும் மாணவர்களுக்கு தொழிற்கல்வி யில் கட்டணம் இலவசம், பள்ளிகளில் தமிழ்க் கட்டாயப் பாடம், பள்ளி மாணவர்களுக்கு ஊட்டமளிக்கும் வகையில் சத்துணவில் வாரம் 5 முட்டைகள் எனப் பல திட்டங்களை கலைஞர் நடைமுறைப்படுத்தி சாதனை படைத்தார்.

ஈராயிரம் ஆண்டுகளுக்கும் மேலான இலக்கிய வளமும், பண்பாட்டுப் பெருமையும் கொண்ட தமிழ்மொழிக்கு மத்திய அரசின் செம்மொழித் தகுதியை பெற்றுக்கொடுத்தார் கலைஞர். அதைத்தொடர்ந்து, 2010 ஜூன் 23 முதல் 27 வரை கோவையில் உலகத் தமிழ்ச் செம்மொழி மாநாட்டையும்,  தமிழ் இணைய மாநாட்டையும் நடத்தினார். தமிழில் படித்தோருக்கு அரசுப் பணிகளில் 20 சதவீதம் வேலை அளிப்பதற்கான அவசரச் சட்டத்தையும் நிறை வேற்றினார் கலைஞர்.

இவ்வளவு சிறப்பான திட்டங்களை நிறைவேற்றினாலும், பொய்ப்புகார்களை ஊதிப் பெரிதாக்கி, ஈழப் பிரச்சனையை திமுகவுக்கு எதிராக திசைதிருப்பி, எல்லாக் கட்சிகளும் அணிசேர்ந்து திமுகவை மீண்டும் ஆட்சிக்கு வரவிடாமல் தடுத்தன என்பதுதான் சோகம்.

2011ல் ஆட்சிக்கு வந்திருந்தால் அனைத்துச் சாதியினரும் அர்ச்சகராக்கும் சட்டத்தின்படி, அர்ச்சகர் பொறுப்புகளிலும் இட ஒதுக்கீடுப்படி ஏராளமானோரை நியமித்திருப்பார்.  சமூகநீதி முழுமை அடைந்திருக்கும். ஆனாலும் என்ன அவருடைய சட்டப்படி, அவர் காலத்தில் பயிற்சி பெற்ற அர்ச்சகர்களில் பிற்ப டுத்தப்பட்ட சாதியைச் சேர்ந்த ஒருவர் பணிநியமனம் பெற்றசமயத்தில்தான் கலைஞர் உயிர் பிரிந்திருக்கிறது.

தமிழ்நாட்டுக்காக, தமிழ் மக்களின் மேம்பாட்டுக்காக, தமிழ் மொழிக்காக பாடுபட்ட, பெண்களின் நலனுக்காக சட்டப்பாதுகாப்பு வழங்கிய கலை, இலக்கியத்தில் குறிப்பிட்த்தக்க தொண்டாற்றிய கலைஞருக்கு அண்ணா நினைவிடத்தில் இடமில்லை என்று தமிழக அரசு மறுத்தபோது தமிழகம் நிஜமாகவே கொந்தளித்தது.

சொத்துக்குவிப்பு வழக்கி்ல் சிறைத்தண்டனையும் 100 கோடி ரூபாய் அபராதமும் பெற்ற ஜெயலலிதாவுக்கு எம்ஜியார் சமாதியில் இடம் கொடுத்த அரசு, தமிழக வரலாற்றில் 80 ஆண்டுகால பொதுவாழ்க்கைக்கும், தமிழகத்தில் வேறு யாருமில்லாத அளவுக்கு 19 ஆண்டுகள் ஆட்சி செய்து அரிய சாதனை களைப் படைத்த கலைஞருக்கு இடமில்லை என்று தமிழக அரசின் வழியாக ஆர்எஸ்எஸ் பரிவாரங்கள் மறைமுகமாக தடை ஏற்படுத்தின.

ஆனால், போராட்டமே வாழ்க்கையாக கொண்ட கலைஞர், அவருடைய மரணத்துக்கு பின்னரும், நீதிதேவதையுடன் ஆதரவுடன் அண்ணா நினைவி டத்தில் இடத்தை பெற்று ஓய்வெடுக்கிறார்.

தமிழ்நாட்டுக்காக உழைத்த மாபெரும் தனித்துவமிக்க தலைவர் என்ற வகையில் அண்ணா நினைவிடத்தில், திமுக சார்பில் கொடுத்திருக்கும் வரை படத்துக்கு ஏற்ப அரசு இடம் ஒதுக்கும்படி சென்னை உயர்நீதிமன்றம் வரலாற்றுப் புகழ்பெற்ற தீர்ப்பை வழங்கியது கலைஞரின் இறப்புக்கு பிறகான சாதனைதான்.


கோரவிபத்து! 4 பேர் உயிர் தப்பினர்

மலாக்கா, வேகக் கட்டுப்பாட்டை இழந்த மைவி கார் சாலை தடுப்புகளில் மோதியதில் 4 இராணுவ வீரர்கள் அதிர்ஷ்ட வசமாக உயிர் தப்பினர். நேற்று காலை 9.45 மணியளவில் மலாக்கா அலோர் காஜா நெடுஞ்சாலையில் இச்சம்பவம் நிகழ்ந்தது. விபத்துக்குள்ளான நான்கு ஆடவர்களும் 20 வயதுக்குட் பட்டவர்கள் என்றும் சுங்கை ஊடாங்கிலுள்ள இராணுவ பயிற்சி முகாமின் மாணவர்கள் என்றும் கண்டறியப்பட்டது. மேலும் பெருநாளுக்காக வீடு திரும்பிக் கொண்டிருந்த வேளையில் இவ்விபத்து நிகழ்ந்ததாக நம்பப்படுகிறது. சம்பவம் நிகழ்ந்த இடத்தை சுமார் காலை 10.10 மணியளவில் சென்றடைந்த போது விபத்துக்குள்ளான மைவி காரில் 4 ஆடவர்கள் சிக்கிக் கொண் டிருந்ததாக ஜாலான் குபு தீயணைப்பு மற்றும் மீட்புக் குழு நடவடிக்கை பிரிவின் கமாண்டர் கைருடின் அட்னான் தெரிவித்தார். சுயநினைவின்றி இருந்த ஓட்டுநருக்கும் மற்ற மூவரும் கடுமையான காயங்களுக்குள்ளாகினர். காரில் சிக்கியிருந்த ஆடவர்கள் மீட்டெடுக்கப்பட்டு மலாக்கா மருத்துவமனைக்கு கொண்டு செல்லப்பட்டதாக அவர் கூறினார்.


சசி முதல்வராக எதிர்ப்பு.. கவர்னர் மாளிகை முற்றுகை..

இன்னும் 2 நாட்களில் சசிகலா தமிழகத்தின் முதல்வராக உள்ளார். இதற்கு கடும் எதிர்ப்பு தமிழகத்தில் உருவாகியுள்ள நிலையில், தீபா ஆதரவாளர்கள் கவர்னர் மாளிகையை முற்றுகையிட்டு போராட்டம் நடத்தினார்கள். சசிகலா தமிழகத்தின் முதல்வராகும் வகையில் சட்டசபைக் குழு தலைவராக நேற்று அதிமுக எம்எல்ஏக்களால் தேர்வு செய்யப்பட்டுள்ளார். மக்களால் தேர்ந்தெடுக்கப்படாத, ஒரு வார்டு உறுப்பினராகக் கூட இல்லாத சசிகலா எப்படி தமிழ்நாட்டின் முதல்வராக முடியும் என்று தமிழகம் மக்கள் கேள்வி எழுப்பியுள்ளனர். ஏற்கனவே, ஜெயலலிதா மறைந்த பின்னர், சசிகலாவின் தலைமையை அதிமுகவின் தொண்டர்கள் பலர் ஏற்காமல் ஜெயலலிதாவின் அண்ணன் மகளான தீபாவின் ஆதரவாளர்களாக மாறினார்கள். அவர்கள் அனைவரும் சசிகலாவை எதிர்த்து பேசி வருகின்றனர். இந்நிலையில், சசிகலா முதல்வராக எதிர்ப்பு தெரிவித்து தீபா ஆதரவாளர்கள் சென்னை கிண்டியில் உள்ள கவர்னர் மாளிகையை முற்றுகையிட்டு போராட்டம் நடத்தினார்கள். அப்போது சசிகலாவை எதிர்த்து கோஷங்கள் எழுப்பிய ஆர்ப்பாட்டத்தில் ஈடுபட்டனர். இதனை தடுத்து நிறுத்திய போலீசார், தீபா ஆதரவாளர்கள் 20 பேரை கைது செய்துள்ளது.


ரஜினியை சந்திப்பரா பிரதமர் நஜீப்!

இந்தியாவிற்கு ஆறு நாள் அதிகாரத்துவ வருகை மேற்கொள்ளவிருக்கும் பிரதமர் டத்தோஸ்ரீ நஜீப் துன் ரசாக் தம்பதியர், தமிழ்நாட்டில் தமிழ்த்திரையுலக சூப்பர் ஸ்டார் ரஜினி காந்தை சந்திக்க ஆர்வம் கொண்டிருப்பதாக தகவல் வெளியாகியுள்ளது.கபாலி படத்திற்குப் பிறகு, நஜீப்பும் அவரின் மனைவி ரோஸ்மாவும் ரஜினியின் தீவிர ரசிகைகளாக மாறிவிட்டதாக அறியப்படுகிறது. சென்னைக்கு இரண்டு நாள் வருகை மேற்கொள்ளும்போது ரஜினி காந்தை அவர்கள் சந்திக்கும் ஏற்பாடுகள் செய்யப்படும் என தெ டெலிகிராப் இணையத் தள நாளேடு அறிவித்துள்ளது. பிரதமர் நஜீப் இன்று தொடங்கி ஏப்ரல் 4-ஆம் தேதி வரை புதுடில்லிக்கும் தமிழ்நாட்டிற்கும் வருகை மேற்கொள்கிறார்.


அனைத்துலக ஹயாஷிஹா கராத்தே போட்டியில்  அஸ்னவி, விக்னேஷ் சாதனை!

கோலாலம்பூர், அனைத்துலக ஹயாஷிஹா கராத்தே போட்டியில் மலேசிய போட்டியாளர்கள் அஸ்னவி, விக்னேஷ் பதக்கம் வென்று புதிய சாதனையைப் படைத் துள்ளனர்.8ஆவது ஹயாஷிஹா கராத்தே போட்டி கடந்த ஜூலை 28ஆம் தேதி தொடங்கி 30ஆம் தேதி வரை ஸ்பெயினில் உள்ள பார்சிலோனா நகரில் நடைபெற்றது. 18 நாடுகளில் இருந்து போட்டியாளர்கள் இப்போட்டியில் கலந்து கொண்டு தங்களின் திறனை வெளிப்படுத்தினர்.நிர்வாகி தியாகு பொன்னையா தலை மையில் மலேசிய வீரர்கள் இப்போட்டியில் கலந்து கொண்டனர்.கடுமையான சவால்களுக்கு மத்தியில் அவ்வீரர்கள் பதக்கங்களை வென்று அசத்தி யுள்ளனர். பெண்களுக்கான 61 கிலோ கிராம் குமித்தே பிரிவில் களமிறங்கிய தேசிய வீராங்கனை அஸ்னவி வெண்கலப்பதக்கம் வென்றார். அதே போன்று ஆண்களுக்கான 60 கிலோ கிராம் குமித்தே பிரிவில் களமிறங்கிய தேசிய வீரர் விக்னேஷ் சுப்பையா வெண்கலப்பதக்கம் வென் றார். அனைத்துலக ரீதியில் இருந்து 18 நாடுகள் கலந்து கொண்ட இப்போட்டியில் மலேசியாவை சேர்ந்த அஸ்னவியும், விக்னேஷ் சுப்பையாவும் கலந்து கொண்டு வெண்கலப்பதக்கம் வென்றது மிகப் பெரிய சாதனையாகும் என்று தலைமை பயிற்றுநருமான மாஸ்டர் அறிவழகன் பொன்னையா கூறினார். இவ்விருவரின் சாதனை இளம் விளையாட்டாளர்களுக்கு மிகப் பெரிய உத்வேகத்தை அளித் துள்ளது. அதே நேரத்தில் இன்னும் அதிகமான கராத்தே விளையாட்டாளர்கள் அனைத்துலக ரீதியில் சாதனைப்படைக்க வழிவகுத்துள்ளது.மலேசியாவில் ஹயாஷிஹா கராத்தே கழகத்தின் கீழ் நூற்றுக்கணக் கானோர் பயிற்சி பெற்று வருகின்றனர். இதில் அதிகமானோர் சிறுவர்களாவர். கடுமையான பயிற்சிகளில் இப்போட்டியாளர்கள் அனைவரும் அனைத்துலக போட்டியில் களமிறங்கும் அளவில் செதுக்கப்பட்டு வருகின்றனர். இம் முயற்சிகள் வரும் காலத்தில் மிகப் பெரிய சாதனைகளை கொடுக்கும் என்று அறிழவழகன் நம்பிக்கை தெரிவித்தார். இதனிடையே பேரின்பம் மலேசியா, ஹயாஷிஹா கராத்தே கழகமும் இணைந்து நடத்தி வரும் லீக் கராத்தே போட்டியில் அஸ்னவி, விக்னேஷ் ஆகிய இருவரும் ஜெமினி அணியில் விளை யாடுகின்றனர் என்பதும் குறிப்பிடத் தக்கது.


சீபீல்டு ஆலயக் கலவரம்.  இதுவரை 99பேர் கைது

சுபாங் ஜெயா,

சுபாங் ஜெயா,  ஸ்ரீ மகா மாரியம்மன் ஆலயக் கலவரம் தொடர்பில் மேலும் 16 பேர் கைது செய்யப்பட்டனர். இதன்வழி கைதானவர்களின் எண்ணிக்கை 99ஆக உயர்வு கண்டுள்ளது என தெரிவித்த போலீஸ்  படைத் தலைவர் டான்ஸ்ரீ முகமட் ஃபுஸி ஹருண் கடந்த நவம்பர் 26 மற்றும் 27 ஆகிய தேதிகளில் ஆலயக் கலவரம் தொடர்பில் இவர்கள் அனைவருமே கிள்ளான் பள்ளத்தாக்கில் கைதானதாகக் கூறினார்.நேற்று காலை வரை கைது செய்யப்பட்ட வர்க ளின் எண்ணிக்கை 99 ஆகும் என்று நேற்று  கோலாலம்பூரில் போலீஸ் பயிற்சி மையத்தில்  முகமட் ஃபுஸி செய்தியாளர்களிடம் கூறினார்.

Read More: Malaysia Nanban Tamil Daily on 6.12.218


தொகுதி எல்லை மறு சீரமைப்பு விவாதத்திற்கு 10 நிமிடம்தானா?

கோலாலம்பூர்,

தேர்தல் தொகுதி எல்லை மறு சீரமைப்பு அறிக்கை மீதான  விவாதத்திற்கு நாடாளுமன்றத்தில் ஒவ்வொருவருக்கும்10 நிமிடம் மட்டுமே வழங்கப்பட்டி ருப்பது குறித்து நம்பிக்கை கூட்டணியின்  தலைவர் துன் டாக்டர் மகாதீர் முகமட் நேற்று கேள்வி எழுப்பினார்.இதன் மீதான விவாதத்திற்கு கூடுதல் நேரம் வழங்கப்பட்டிருக்க வேண்டும். ஆனால், அப்படி வழங்காமல், 14ஆவது பொதுத் தேர்தலில் வாக்களிக்க தகுதி பெற்று இருக்கும் மக்களின் உரிமை பறிக்கப்பட்டிருக்கிறது. இது கொடுங்கோல் முறையாகும் என்று முன்னாள் பிரதமருமான துன் மகாதீர் குறிப்பிட்டார்.

Read More: Malaysia Nanban Tamil Daily on 29.3.2018


அற்ப்பனுக்கு வாழ்வு வந்தால் அர்த்த ராத்திரியில் குடை பிடிப்பார்கள்: டி.டி.வி. தினகரன் பேட்டி

அம்மா மக்கள் முன்னேற்றக் கழகத்தின் துணைப் பொதுச்செயலாளரும், ஆர்.கே.நகர் எம்எல்ஏவுமான டி.டி.வி. தினகரன் திருவண்ணாமலையில் செய்தி யாளர்களை சந்தித்தார்.

அப்போது அவர், தூத்துக்குடி துப்பாக்கிச் சூடு விவகாரத்தில் மாநில உளவுத்துறையின் நடவடிக்கை என்ன என்பது அனைவருக்கும் தெரியும். தமிழக முதல்வரே துப்பாக்கிச் சூடு நடந்தது டிவியை பார்த்துத்தான் தெரிந்து கொண்டேன் என்று கூறும் அளவிற்கு உளவுத்துறை உள்ளது.

தமிழக அமைச்சர் ஒருவர் துக்க வீட்டிற்கு சென்றுவிட்டு முதலமைச்சரின் சார்பில் வாழ்த்துக்களை தெரிவித்ததவர்கள்தான் இந்த ஆட்சியில் உள்ளா ர்கள். பேய்கள் அரசாண்டால் பிணம் தின்னும் சாத்திரங்கள். அற்ப்பனுக்கு வாழ்வு வந்தால் அர்த்த ராத்திரியில் குடை பிடிப்பார்கள் இதுதான் இன்றை ஆட்சியின் நிலைமை.

தமிழகத்தில் நாடாளுமன்ற தேர்தலோடு சட்டமன்ற தேர்தல் நடைபெறும். வரும் பாராளுமன்றத் தேர்தலில் 25 தொகுதிகளில் வெற்றி பெறுவோம். அதேபோல் சட்டமன்றத் தேர்தலில் 200 தொகுதிகளில் வெற்றி பெறுவோம். மத்தியில் யார் ஆட்சி அமைத்தாலும் பிரதமரை முடிவு செய்வது அமமுக தான். தமிழக அரசு சட்டமன்றத்தில் 110 விதியின்கீழ் பல்வேறு திட்டங்களை அறிவித்துள்ளது. இது மக்களை ஏமாற்றும் வெறும் வெற்று அறி விப்பு கள்தான். முட்டை ஊழல் தற்போதுதான் வெளிச்சத்திற்கு வந்துள்ளது. நான் முன்பே கூறியதைப்போல இது இன்னும் அணுகுண்டாக வெளிவரும்.

இதில் பெருமளவு தவறு நடந்திருப்பதற்கு காரணம், ஒரே நிறுவனத்திற்கு தொடர்ந்து முட்டை சப்ளை செய்யும் ஆர்டர் கொடுத்ததால்தான். அதற்கு காரணம் யார். அந்த நிறுவனத்திற்கு தொடர்ந்து சப்ளை செய்ய உதவியது யார்.  தமிழகத்தில் ஊழல் அதிகரித்துள்ளதாக கூறும் மத்திய பாஜக அரசு சரி யான நடவடிக்கை எடுக்க வேண்டும் என்றார்.


நாங்கள் வழங்கிய வாக்குறுதிகளில் 63.15 விழுக்காட்டை  நிறைவேற்றிவிட்டோம்

புத்ராஜெயா,

பக்காத்தான் ஹராப்பான் தேர்தல் கொள்கையறிக்கையில் வழங்கப்பட்ட வாக்குறுதிகளில் 63.15 விழுக்காட்டை இவ்வாண்டு ஏப்ரல் 30 ஆம் தேதிக்குள் உள்துறை அமைச்சு நிறைவேற்றி விட்டதாக அமைச்சர் டான்ஸ்ரீ மொகிதீன் யாசின் கூறினார். இந்த அடைவுநிலையில் தாம் மகிழ்ச்சியடைவதாகக் கூறிய அவர், சீர்திருத்தத்திற்கு இன்னும் வாய்ப்பிருப்பதாகவும் சில துறைகளில் கவனம் செலுத்த வேண்டியிருப்ப தாகவும் குறிப்பிட்டார்.

Read More: Malaysia Nanban Tamil Daily on 25.5.2019


சிறிசேனாவின் சர்வாதிகாரப் போக்கு:  சாடினார் மங்கள சமரவீர

கொழும்பு,

ஜனநாயகத்திற்கு எதிரான  சர்வாதிகாரப் போக்கில் செயல்படும் மனநோயாளியாக அதிபர் மைத்திரிபால சிறிசேனா மாறிவிட்டதாக இலங்கையின் முன்னாள் அமைச்சரும் ஐக்கிய தேசியக் கட்சியின் நாடாளுமன்ற உறுப்பினருமான மங்கள சமரவீர விமர்சித்துள்ளார். மேலும் தன் தரப்பு நாடாளுமன்ற உறுப்பினர்களை அதிபர் தரப்பினர் விலைபேசிய போது பதிவு செய்யப்பட்ட தொலைபேசி உரையாடல்கள் தம்மிடம் உள்ளதாகவும் அவற்றினை ஊழல் ஆணைக் குழுவில் சமர்ப்பிக்கப் போவதாகவும் மங்கள சமரவீர மேலும் தெரிவித்துள்ளார்.

அதிபர் நாட்டு மக்களுக்கு இறுதியாக ஆற்றிய உரை குறித்து, மங்கள சமரவீர ஊடகங்களுக்கு அனுப்பிய அறிக்கையில் இவ்விவகாரங்களைக் குறிப்பிட்டுள்ளார். கடந்த அக்டோபர் 26 ஆம் தேதி அரசியலமைப்புக்கு எதிரான சதியின் பின்னணியாக நாட்டு மக்களுக்கு உரையாற்றி இருந்தார். அதில் பதவிக்காக உண்மைக்கு புறம்பாக பொய்யுரைத்தும் ஜனநாயகத்திற்கு எதிரான சர்வாதிகாரப் போக்கில் செயல்படும் மனநோயாளியாகவும் அதிபர் செயல்பட்டார் என்பது தெளிவாகிறது என சமரவீர தெரிவித்துள்ளார்.


திருமுருகன் காந்தி உயிருக்கு ஆபத்து! - பெங்களூரில் கைதால் வைகோ அதிர்ச்சி

பெங்களூரு விமான நிலையத்தில் கைது செய்யப்பட்டதற்கு ம.தி.மு.க பொதுச் செயலாளர் வைகோ கண்டனம் தெரிவித்துள்ளார்.

மே 17 இயக்கத்தின் ஒருங்கிணைப்பாளர் திருமுருகன் காந்தி ஸ்டெர்லைட் விவகாரம், தூத்துக்குடி துப்பாக்கிச்சூடு, சேலம்-சென்னை எட்டு வழிச்சாலை ஆகிய பிரச்னைகள் குறித்து  ஐ.நா மனித உரிமைகள் ஆணையத்தில் பேசிவிட்டு நார்வேயிலிருந்து இன்று அதிகாலை 3.45 மணிக்கு பெங்களூரு விமானநிலையம் வந்தடைந்தார். அப்போது அவரை தடுத்த விமான நிலைய காவலர்கள் லுக் அவுட் நோட்டீஸ் பிறப்பித்துள்ளதாகக் கூறி விமானநிலையத்தில் சிறைப்பிடித்துள்ளனர். இதுதொடர்பாக விசாரித்ததில் சென்னை வேப்பேரி, மைலாப்பூர் காவல்நிலையத்தில் அவருக்கு எதிராக 124 (A) தேசத்துரோக வழக்கு பதிவு செய்யப்பட்டுள்ளதாக தெரிவித்துள்ளனர். திருமுருகன் காந்தியை கைது செய்ய தமிழ்நாடு காவல்துறையினர் பெங்களூரு விரைந்துள்ளனர்.

திருமுருகன் காந்தி கைது செய்யப்பட்டதற்கு கண்டனம் தெரிவித்து ம.தி.மு.க பொதுச் செயலாளர் வைகோ அறிக்கை வெளியிட்டுள்ளார். ``தமிழக வாழ்வாதாரங்களையும், சுற்றுச் சூழலைப் பாதுகாப்பதற்காகவும், ஈழத்தமிழர் இனப்படுகொலையை உலக அரங்கில் வெளிப்படுத்தவும், அறவழியில் தொடர்ந்து போராடிக்கொண்டிருக்கிற மே 17 இயக்கத்தின் ஒருங்கிணைப்பாளர் திருமுருகன் காந்தி பெங்களூரு விமான நிலையத்தில் கைது செய்ய ப்பட்டுள்ளார்.

தமிழ்நாட்டில் ஸ்டெர்லைட் ஆலைப் பிரச்னையில் தமிழக காவல்துறையினர் நடத்திய 13 பேர் படுகொலையை, ஜெனிவா மனித உரிமைக் கவுன்சிலில் அண்மையில் பதிவு செய்தார். அதில் எந்தத் தவறும் கிடையாது. உலகத்தில் ஒவ்வொரு நாட்டிலும் இப்படி நடைபெறுகிற படுகொலைகள் மனித உரி மைக் கவுன்சிலில் பதிவு செய்யப்படுகின்றன. ஆனால், திருமுருகன் காந்தியை எவ்விதத்திலாவது நிரந்தரமாக முடக்கிவிட வேண்டும் என்று தமிழக அரசு திட்டமிட்டு, காவல்துறையை ஏவி அவரைக் கைது செய்வதும், குண்டர் சட்டத்தைப் பயன்படுத்துவதும் தொடர்ந்து நடைபெறுகிறது.

திருமுருகன் காந்தியின் உயிருக்கே ஆபத்து ஏற்படலாம் என்ற அச்சத்தினாலும், கவலையினாலும் திராவிட முன்னேற்றக் கழகம், காங்கிரஸ், கம்யூ னிஸ்டு கட்சிகள், விடுதலைச் சிறுத்தைகள் கட்சி, தமிழக வாழ்வுரிமைக் கட்சி, திராவிடர் கழகம், இந்திய யூனியன் முஸ்லிம் லீக், மனிதநேய மக்கள் கட்சி, சோசியல் டெமாரக்டிக் கட்சி, தமிழ் அமைப்புக்கள் அனைவரோடும் இணைந்து மறுமலர்ச்சி தி.மு.கழகம் மாபெரும் அறப்போராட்டத்தை நடத்தி யது.

பாசிச வெறியாட்டம் போடும் மத்திய அரசும், அதற்குக் குற்றேவல் செய்யும் தமிழக அரசும் திருமுருகன் காந்தியின் குரலை ஒடுக்க வேண்டும் என்று திட்டமிட்டுள்ளன. அதன் விளைவாகத்தான் கர்நாடக காவல்துறையைப் பயன்படுத்தி பெங்களூரில் கைது செய்துள்ளனர். இதற்குக் கடுமையான கண்டனத்தைத் தெரிவிப்பதுடன், திருமுருகன் காந்தியை உடனே விடுதலை செய்ய உரிய நடவடிக்கையை மேற்கொள்ள வேண்டும் என வலி யுறுத்துகிறேன்” இவ்வாறு தெரிவித்துள்ளார்.